qundao/data-zh-poetry huggingface dataset:
诗送晦叔先生·其五
作者：邹浩
朝代：宋

万里来归荷圣恩，焚香趺坐欲无言。群仙若问谁堪度，为说冥心到本元。
诗送晦叔先生·其四
作者：邹浩
朝代：宋

一别相逢复几时，东西南北酒盈卮。天机深远犹须决，莫便飞腾不我期。
诗送晦叔先生·其四
作者：邹浩
朝代：宋

一别相逢復几时，东西南北酒盈巵。
天机深远犹须决，莫便飞腾不我期。
读丘浚寺丞天绘亭记
作者：邹浩
朝代：宋
体裁：七言律诗

襟怀落落富经纶，造命奇穷道不伸。诗以百篇天上献，身为万里幕中宾。每听故老谈风节，尚有遗文照水滨。闻说神游已无碍，想经山顶亦逡巡。
读书
作者：邹浩
朝代：宋
体裁：七言绝句

谁能也学读书痴，园圃三年忘了窥。却恐主人如泄柳，谩携藜杖去何之。
读从外祖书
作者：邹浩
朝代：宋
体裁：七言律诗

善如平路恶如巇，底事前人浪自疑。方寸但令无愧怍，彼苍何虑有偏私。流言耸动知公旦，削迹奇穷见仲尼。事事存心惟节慎，大哉斯语是吾师。
读庄子
作者：邹浩
朝代：宋

形影相随向此居，柴门终日掩清虚。谁知盘礴高堂上，自与南华游物初。万物同为一体真，体真谁复见陈新。今吾故我强名耳，莫逆于心得此人。
读庄子·其一
作者：邹浩
朝代：宋
体裁：七言绝句

形影相随向此居，柴门终日掩清虚。谁知盘礴高堂上，自与南华游物初。
读庄子·其二
作者：邹浩
朝代：宋

万物同为一体真，体真谁复见陈新。今吾故我强名耳，莫逆于心得此人。
读庄子·其二
作者：邹浩
朝代：宋

万物同为一体真，体真谁復见陈新。
今吾故我强名耳，莫逆于心得此人。
读庄子人间世
作者：邹浩
朝代：宋

卮言吾久得南华，每一开编一叹嗟。尘表物从何处去，人间世自莫能加。不知养虎但生事，未始有回真作家。此意于今妙相契，却惭书读谩盈车。
读庄子人间世
作者：邹浩
朝代：宋

巵言吾久得南华，每一开编一叹嗟。
尘表物从何处去，人间世自莫能加。
不知养虎但生事，未始有回真作家。
此意于今妙相契，却惭书读谩盈车。
读张氏金塘阡表
作者：邹浩
朝代：宋
体裁：七言律诗

大笔从来不妄褒，特于阡表勇挥毫。当年种德已如此，今日里门宜自高。云带洞山常蔼蔼，雨钟明水转滔滔。追荣更有丰碑在，行矣巍然压巨鳌。
读易
作者：邹浩
朝代：宋

时时飞雨作清凉，六月南方似北方。阁上独居无一事，韦编聊复到羲皇。
读易
作者：邹浩
朝代：宋

时时飞雨作清凉，六月南方似北方。
阁上独居无一事，韦编聊復到羲皇。
读林醇中书
作者：邹浩
朝代：宋

天下苍生如我何，故人犹祝保天和。
奉亲志意得归路，报国功名还钓簑。
已分息心随饮啄，不应平地起风波。
璚瑶欲报安能报，空向秦淮怅望多。
读林醇中书
作者：邹浩
朝代：宋

天下苍生如我何，故人犹祝保天和。奉亲志意得归路，报国功名还钓蓑。已分息心随饮啄，不应平地起风波。璚瑶欲报安能报，空向秦淮怅望多。
读袁柬之书
作者：邹浩
朝代：宋
体裁：七言律诗

人生游艺亦多端，莫若医书可纵观。曾向千金深有得，孰云三界果无安。忘怀已自袪灾瘴，寄语尤知笃岁寒。敢不拜嘉勤辅助，保全归去奉亲欢。
读论语
作者：邹浩
朝代：宋
体裁：七言绝句

仲尼初不离灵台，请业门人日日来。一念回光是论语，何须尘简面前开。
读郭有道传
作者：邹浩
朝代：宋
体裁：七言绝句

隐不违亲与俗通，危言覈论绝胸中。纷纷禁锢知名者，何事全无有道风。
读钱济明书
作者：邹浩
朝代：宋

无书可借即捐书，日月云烟见未除。
言与不言俱是着，损之又损亦非如。
琴边酩酊何关酒，濠上从容岂在鱼。
为报冰华老居士，吾今无欠亦无余。
读钱济明书
作者：邹浩
朝代：宋

无书可借即捐书，日月云烟见未除。言与不言俱是着，损之又损亦非如。琴边酩酊何关酒，濠上从容岂在鱼。为报冰华老居士，吾今无欠亦无馀。
读颐卦
作者：邹浩
朝代：宋
体裁：古风

灵龟不语亦不食，深之又深乃其息。清泠渊中能事毕，天长地久无终极。朵颐自朵非自得，何暇外观惟汝即。吾言易行休更惑，抱一故为天下式。
读龙图梅公瘴说
作者：邹浩
朝代：宋
体裁：七言律诗

市门隐去不知年，蔽芾甘棠荫乐川。五瘴作时虽不染，一篇留诫指其然。直须镂版人皆与，庶使绵区病可痊。更有奇方公未说，上医医国许心传。
谒女贞何氏祠
作者：邹浩
朝代：宋

正月一日雨不休，朝来四望阴云收。众阳扶导日轮出，辉光倏忽盈九州。欣欣草木动新意，鸾凤鼓翅翔天游。高山托处将半载，真人风韵长凝眸。精神澡雪亦已久，欢言夙驾南冈头。仙居楼阁拱形象，祥烟瑞霭檐间浮。焚香再拜适我愿，想见王母同优游。蟠桃不老春更永，人间变化知几秋。轮囷重盖拥车马，气势赫赫移山丘。万方有口莫敢议，勋劳自以为伊周。门墙旦暮祝遐算，长守富贵无与俦。于今扫荡一何有，白杨影里令人愁。丈夫祈向乃如此，孰为女子能清脩。功成直上紫霄去，遗踪犹向潇湘留。我来不及叩真诀，真诀固在冥心求。五行八卦自流转，生天生地生物稠。骑龙跨虎越宇宙，岂但洗涤无愆尤。他年谁作□仙传，□入高仙吾姓邹。
谒女贞何氏祠
作者：邹浩
朝代：宋

正月一日雨不休，朝来四望阴云收。
众阳扶导日轮出，辉光倐忽盈九州。
欣欣草木动新意，鸾凤鼓翅翔天游。
高山託处将半载，真人风韵长凝眸。
精神澡雪亦已久，懽言夙驾南冈头。
仙居楼阁拱形象，祥烟瑞霭檐间浮。
焚香再拜适我愿，想见王母同优游。
蟠桃不老春更永，人间变化知几秋。
轮囷重盖拥车马，气势赫赫移山丘。
万方有口莫敢议，勋劳自以为伊周。
门墻旦暮祝遐筭，长守富贵无与俦。
于今扫荡一何有，白杨影裏令人愁。
丈夫祈嚮乃如此，孰为女子能清修。
功成直上紫霄去，遗踪犹向潇湘留。
我来不及叩真诀，真诀固在冥心求。
五行八卦自流转，生天生地生物稠。
骑龙跨虎越宇宙，岂但洗涤无愆尤。
他年谁作□仙传，□入高仙吾姓邹。
谒武侯道中
作者：邹浩
朝代：宋

万株桑柘拥江城，中有梅花独自清。不近樽罍免攀折，会须结实助和羹。先生龙卧此山丘，宇宙曾经几运筹。一自英雄三顾后，至今车马不曾休。万山山上塔擎天，万山山下碑沉渊。天光渊影晓相入，一碧万里青春前。晚雨霏霏江上来，长江水色蒲萄醅。鸬鹚鸧鸹得意处，凌风荡桨从东回。万山横出波面浮，山前舟楫凌飞鸥。遥看塔庙带残日，蓬莱方丈金鳌头。
谒武侯道中·其一
作者：邹浩
朝代：宋

万株桑柘拥江城，中有梅花独自清。
不近樽罍免攀折，会须结实助和羮。
谒武侯道中·其一
作者：邹浩
朝代：宋

万株桑柘拥江城，中有梅花独自清。不近樽罍免攀折，会须结实助和羹。
谒武侯道中·其三
作者：邹浩
朝代：宋
体裁：七言绝句

万山山上塔擎天，万山山下碑沉渊。天光渊影晓相入，一碧万里青春前。
谒武侯道中·其二
作者：邹浩
朝代：宋
体裁：七言绝句

先生龙卧此山丘，宇宙曾经几运筹。一自英雄三顾后，至今车马不曾休。
谒武侯道中·其五
作者：邹浩
朝代：宋
体裁：七言绝句

万山横出波面浮，山前舟楫凌飞鸥。遥看塔庙带残日，蓬莱方丈金鳌头。
谒武侯道中·其四
作者：邹浩
朝代：宋

晚雨霏霏江上来，长江水色蒲萄醅。
鸬鷀鸧鸹得意处，凌风荡桨从东回。
谒武侯道中·其四
作者：邹浩
朝代：宋

晚雨霏霏江上来，长江水色蒲萄醅。鸬鹚鸧鸹得意处，凌风荡桨从东回。
谕徐道人少唱喏
作者：邹浩
朝代：宋

孔明拜床下，德公初不止。道人必见喏，我令勿复尔。道人非孔明，喏拜不相似。维我德公心，寥寥无彼此。
谕徐道人少唱喏
作者：邹浩
朝代：宋

孔明拜床下，德公初不止。
道人必见喏，我令勿復尔。
道人非孔明，喏拜不相似。
维我德公心，寥寥无彼此。
谢仁老寄所画李长者出山相五首
作者：邹浩
朝代：宋

虎腰黄卷动昭回，无数人天心眼开。不是机锋妙相契，是渠那肯出山来。香云郁郁覆江城，来现开元长者身。八十卷经都论了，却将无说示常人。碧潭秋霁禅师笔，白月天空论主形。是幻是真分不得，为人重说互严经。贝叶卷文无表示，于菟曳尾不求怜。昂藏岂是维摩诘，终日相从也默然。一真境界孰能参，赖有斯人作指南。更赖殷勤招唤得，不知流落在烟岚。
谢仁老寄所画李长者出山相五首·其一
作者：邹浩
朝代：宋
体裁：七言绝句

虎腰黄卷动昭回，无数人天心眼开。不是机锋妙相契，是渠那肯出山来。
谢仁老寄所画李长者出山相五首·其三
作者：邹浩
朝代：宋
体裁：七言绝句

碧潭秋霁禅师笔，白月天空论主形。是幻是真分不得，为人重说互严经。
谢仁老寄所画李长者出山相五首·其二
作者：邹浩
朝代：宋
体裁：七言绝句

香云郁郁覆江城，来现开元长者身。八十卷经都论了，却将无说示常人。
谢仁老寄所画李长者出山相五首·其五
作者：邹浩
朝代：宋
体裁：七言绝句

一真境界孰能参，赖有斯人作指南。更赖殷勤招唤得，不知流落在烟岚。
谢仁老寄所画李长者出山相五首·其四
作者：邹浩
朝代：宋

贝叶卷文无表示，于菟曳尾不求怜。昂藏岂是维摩诘，终日相从也默然。
谢仁老寄所画李长者出山相五首·其四
作者：邹浩
朝代：宋

贝叶卷文无表示，于菟曳尾不求怜。
昻藏岂是维摩诘，终日相从也默然。
谢仲益惠兰
作者：邹浩
朝代：宋

邻家得兰惜不得，数本分来好颜色。儿童见之喜欲颠，惊回午梦松江侧。起随斤斸聊斋前，面势栏干相并植。氤氲犹带凤山云，弥天道安端我即。璧丘亭高秀谷幽，想见僧移动晴碧。根深丛迥无他虞，青眼东君方着力。影连桂月共扶疏，香入梅风更引翼。此心莫逆知谁何，金粟如来在东壁。
谢仲益惠兰
作者：邹浩
朝代：宋

邻家得兰惜不得，数本分来好颜色。
儿童见之喜欲颠，惊回午梦松江侧。
起随斤斸聊斋前，面势栏干相并植。
氤氲犹帯凤山云，弥天道安端我即。
璧丘亭高秀谷幽，想见僧移动晴碧。
根深丛迥无他虞，青眼东君方着力。
影连桂月共扶疏，香入梅风更引翼。
此心莫逆知谁何，金粟如来在东壁。
谢承君见访
作者：邹浩
朝代：宋
体裁：七言律诗

龙吟虎啸岭云开，卷罢残经首重回。命驾直因中散去，赍羊不为护军来。真情破腊融初日，高论先春骇迅雷。勉力古人论一报，终惭瓦砾异琼瑰。
谢潜亨惠芸香紫桃
作者：邹浩
朝代：宋

暑窗已觉书生蠧，饥腹还惊雨后雷。
珍重先生解人意，芸香桃实一时来。
谢潜亨惠芸香紫桃
作者：邹浩
朝代：宋

暑窗已觉书生蠹，饥腹还惊雨后雷。珍重先生解人意，芸香桃实一时来。
谢端夫惠梁因求余材
作者：邹浩
朝代：宋

破竹诛茆屋数椽，尔来风雨荡朝昏。
岂知东阁犹堪廐，若比胶庠不可园。
蓬荜已甘聊卒岁，栋梁谁谓入衡门。
因公起我高堂意，更乞余材千万根。
谢端夫惠梁因求馀材
作者：邹浩
朝代：宋

破竹诛茆屋数椽，尔来风雨荡朝昏。岂知东阁犹堪厩，若比胶庠不可园。蓬荜已甘聊卒岁，栋梁谁谓入衡门。因公起我高堂意，更乞馀材千万根。
谢罗朝奉惠柏栽
作者：邹浩
朝代：宋
体裁：五言律诗

惠我柏虽小，观君意实深。欲令儒服者，同此岁寒心。月映庭雕玉，风来韵响金。公车已驰节，不及待清阴。
谢衡州花光寺仲仁长老寄作镜湖曹娥墨景枕屏
作者：邹浩
朝代：宋

道人秀骨生何许，若耶溪边清气聚。不从章甫事功名，游历诸方参佛祖。祝融峰下忽抬头，觑破虚空笑而舞。折脚木床二十年，门外草深无寸土。偶然消息落人间，挽出花光照今古。我舟邂逅泊山前，雾捲云开见眉宇。更知我自浙东来，曾拥旌旗尘督府。千岩万壑绕樽罍，梦断卧龙谁是主。为将池墨洒鲛绡，故国封疆归择取。曹娥江接贺家湖，环以峰峦暝烟雨。森森乔木动樵风，庙貌峥嵘閟神禹。碑留遗刻蔡邕题，注目端为杨主簿。子猷兴尽季真亡，彷佛棹声回远浦。乾端坤倪渺莫穷，咫尺并包入庭户。坐令乡思满潇湘，恨不归飞插双羽。苍梧洞庭南北中，气象纵横随步武。祗缘流放阻君亲，入眼虽奇若无睹。道人方便巧施为，乃以家山慰心腑。旧愆犹冀获湔除，恩锡馀年返农圃。青鞋布袜谢尘埃，肯使高踪惭杜甫。
谢衡州花光寺仲仁长老寄作镜湖曹娥墨景枕屏
作者：邹浩
朝代：宋

道人秀骨生何许，若耶溪边清气聚。
不从章甫事功名，游历诸方参佛祖。
祝融峰下忽抬头，觑破虚空笑而舞。
折脚木床二十年，门外草深无寸土。
偶然消息落人间，挽出花光照今古。
我舟邂逅泊山前，雾捲云开见眉宇。
更知我自浙东来，曾拥旌旗尘督府。
千巗万壑绕罇罍，梦断卧龙谁是主。
为将池墨洒鲛绡，故国封疆归择取。
曹娥江接贺家湖，环以峰峦暝烟雨。
森森乔木动樵风，庙貌峥嵘閟神禹。
碑留遗刻蔡邕题，注目端为杨主簿。
子猷兴尽季真亡，彷佛棹声迴远浦。
干端坤倪渺莫穷，咫尺并包入庭户。
坐令乡思满潇湘，恨不归飞插双羽。
苍梧洞庭南北中，气象纵横随步武。
祗缘流放阻君亲，入眼虽奇若无睹。
道人方便巧施为，乃以家山慰心腑。
旧愆犹冀获湔除，恩锡余年返农圃。
青鞋布袜谢尘埃，肯使高踪惭杜甫。
谢马叔宝惠佛像琴絃
作者：邹浩
朝代：宋
体裁：七言律诗

故人知我久忘情，不假苞苴远寄诚。金范晬容窥往制，丝传流水得遗声。邻鸡破晓炉边静，霜月储清席上横。香散曲终谁会意，与君相望一高城。
贯道
作者：邹浩
朝代：宋

沈冥谁复似当时，九陌尘中偶得之。洁己已能成玉雪，为人犹自作蓍龟。门前车马喧喧过，室内乾坤默默知。一语不随人事变，与君陈阔岂无期。
贯道
作者：邹浩
朝代：宋

沈冥谁復似当时，九陌尘中偶得之。
洁已已能成玉雪，为人犹自作蓍龟。
门前车马喧喧过，室内干坤默默知。
一语不随人事变，与君陈阔岂无期。
赋羲皇上人分韵得风字
作者：邹浩
朝代：宋

妙达万物祖，天地生胸中。坦腹夏日眠，五柳来熏风。不弦虞舜琴，不觞唐尧钟。况复羲皇前，岂直将无同。
赋羲皇上人分韵得风字
作者：邹浩
朝代：宋

妙达万物祖，天地生胸中。
坦腹夏日眠，五柳来熏风。
不絃虞舜琴，不觞唐尧钟。
况復羲皇前，岂直将无同。
赠周仁熟教授
作者：邹浩
朝代：宋
体裁：七言绝句

西来黄轴塞虚空，都在圆光一点中。陌路劝君高着眼，宗风况即是家风。
赠广陵马推官
作者：邹浩
朝代：宋

有才何事老青衫，十载低徊北斗南。肯伴雪髯千日醉，此心真与古人参。今见故人今几年，年来风物尚依然。遥知闲望登临处，极目江山万里天。
赠广陵马推官
作者：邹浩
朝代：宋

有才何事青衫，十载低徊北斗南。
肯伴雪髯千日醉，此心真与古人参。
今见故人今几年，年来风物尚依然。
遥知闲望登临处，极目江山万里天。
赠湘西琳老
作者：邹浩
朝代：宋

八年之中三往回，道人一意金石开。非干桑梓有分好，自是针芥无嫌猜。焚香说了四句偈，把手直上千尺台。洞庭青草不我隔，东吴可归归去来。
赠湘西琳老
作者：邹浩
朝代：宋

八年之中三往迴，道人一意金石开。
非干桑梓有分好，自是针芥无嫌猜。
焚香说了四句偈，把手直上千尺台。
洞庭青草不我隔，东吴可归归去来。
赠祖泽长老
作者：邹浩
朝代：宋
体裁：七言绝句

针芥相投有几人，故人亭畔忽相亲。四门开了无它事，笑倚潇湘一片春。
赠茅山范道人
作者：邹浩
朝代：宋

道人本是红尘客，曾把锥刀闹胸臆。一朝矫首看冥鸿，弃子捐妻人莫测。三茅峰北华阳南，凌乱烟霞閟殊特。筑庵寄傲知几年，但见日月忙如织。饥餐落英饮沆瀣，策杖溪云随降陟。蟾辉倒射松风寒，长啸一声山欲辟。飘然行止信自由，或到人间蹑人迹。朱门瓮牖初不分，遇酒辄倾论斗石。有时巧发惊四筵，季主犹惭多失策。纷纷流俗争称奇，岂识道人真所适。茅君仙去空遗踪，高行三千当自积。琴閒棋罢幸相过，却恐鸾飞无处觅。
赠茅山范道人
作者：邹浩
朝代：宋

道人本是红尘客，曾把锥刀闹胸臆。
一朝矫首看冥鸿，弃子捐妻人莫测。
三茅峰北华阳南，凌乱烟霞閟殊特。
筑庵寄傲知几年，但见日月忙如织。
饥餐落英饮沆瀣，策杖溪云随降陟。
蟾辉倒射松风寒，长啸一声山欲闢。
飘然行止信自由，或到人间蹑人迹。
朱门瓮牖初不分，遇酒輙倾论斗石。
有时巧发惊四筵，季主犹惭多失策。
纷纷流俗争称奇，岂识道人真所适。
茅君仙去空遗踪，高行三千当自积。
琴閒棋罢幸相过，却恐鸾飞无处觅。
跋漳浦李大忠微叔所藏书画尾
作者：邹浩
朝代：宋

岭表归来饭不足，负郭有田多未赎。
何当卖剑成此谋，耕遍雨余春雨绿。
跋漳浦李大忠微叔所藏书画尾
作者：邹浩
朝代：宋

岭表归来饭不足，负郭有田多未赎。何当卖剑成此谋，耕遍雨馀春雨绿。
跋漳浦李大忠微叔所藏书画尾
作者：邹浩
朝代：宋

岭表归来饭不足，负郭有田金未赎。何当卖剑成此谋，耕遍雨余春雨绿。
路傍草
作者：邹浩
朝代：宋
体裁：古风

洪造初无私，物自生殊异。丛丛路傍草，枝叶一何悴。行人或陵践，牛羊肆残毁。纵能胜疾风，厥害还遭值。瞻彼山中兰，孤芳常茂遂。馨香动君子，采撷远而至。须知得失间，所托惟其地。呜呼儒衣冠，如何不尚志。
輓石适中·其一
作者：邹浩
朝代：宋

剸犀翻羽早称奇，亨会难遭但布衣。
不使牙筹烦伯仲，果然玉树照庭闱。
灵台久已天昭鍳，奏籍初闻子发挥。
三世簪缨正无恙，如何遽作百年归。
輓石适中·其二
作者：邹浩
朝代：宋

南明山下读书堂，曾许寒生借烛光。
高义岂殊亲骨肉，令人无復念家乡。
那知十载天涯别，忽起三泉薤露伤。
追恨故时携手处，不能执绋助棺傍。
过中都王彦章庙
作者：邹浩
朝代：宋

一时多难见忠臣，力拥貔貅扞此城。
岂为圣人曾作宰，由来壮志在留名。
鐡鎗埋没今何处，庙食追崇事若生。
功业已经华衮赠，只应长伴斗魁明。
过中都王彦章庙
作者：邹浩
朝代：宋

一时多难见忠臣，力拥貔貅捍此城。岂为圣人曾作宰，由来壮志在留名。铁鎗埋没今何处，庙食追崇事若生。功业已经华衮赠，只应长伴斗魁明。
过仙翁山
作者：邹浩
朝代：宋

羣山环拱一山青，曾驻仙翁竟得名。
前日授书非我事，旄头不耀正休兵。
过仙翁山
作者：邹浩
朝代：宋

群山环拱一山青，曾驻仙翁竟得名。前日授书非我事，旄头不耀正休兵。
过张云卿所居
作者：邹浩
朝代：宋
体裁：七言律诗

发石诛茅古道边，儒家清占静中天。数番雨水添塘水，满目红莲间白莲。望处苍龙蟠远岳，坐来朱鹭舞祥烟。我心本在风尘表，偶此相羊更豁然。
过洞庭风作
作者：邹浩
朝代：宋
体裁：七言绝句

洞庭波面忽如雷，万斛楼船舞一杯。为报冯夷莫相吓，尽曾经着暴风来。
过洞庭风作
作者：邹浩
朝代：宋

洞庭波面忽如雷，万斛楼船舞一杯。为报冯夷莫相嚇，尽曾经着暴风来。
过洞庭风作
作者：邹浩
朝代：宋

洞庭波面忽如雷，万斛楼船舞一桮。
为报冯夷莫相吓，尽曾经着暴风来。
过雉山
作者：邹浩
朝代：宋

客睡当年托雉山，杜鹃声切枕难安。今朝归向山头过，不见杜鹃空梦残。苾刍曾向定中观，谓我南迁使可还。过了三年方语验，聊将一笑谢禅关。
过雉山·其一
作者：邹浩
朝代：宋

客睡当年托雉山，杜鹃声切枕难安。今朝归向山头过，不见杜鹃空梦残。
过雉山·其一
作者：邹浩
朝代：宋

客睡当年託雉山，杜鹃声切枕难安。
今朝归向山头过，不见杜鹃空梦残。
过雉山·其二
作者：邹浩
朝代：宋

苾刍曾向定中观，谓我南迁使可还。过了三年方语验，聊将一笑谢禅关。
过雉山·其二
作者：邹浩
朝代：宋

苾蒭曾向定中观，谓我南迁使可还。
过了三年方语验，聊将一笑谢禅关。
追凉
作者：邹浩
朝代：宋

三伏流金石，端居若探汤。
古松摇落照，芒履促追凉。
天壌知谁似，形骸亦自忘。
何须北窗下，始解到羲皇。
追凉
作者：邹浩
朝代：宋

三伏流金石，端居若探汤。古松摇落照，芒履促追凉。天壤知谁似，形骸亦自忘。何须北窗下，始解到羲皇。
追凉晚步邂逅张云卿王文辅王子正三进士同行
作者：邹浩
朝代：宋
体裁：五言律诗

巷僻门多掩，鸡豚散不收。后先携众士，笑语入汀洲。太尉庙前面，冠芝亭上头。旷然无障碍，谁羡尔公侯。
追怀去年今日舟离润州有作
作者：邹浩
朝代：宋

帆出丹阳恰一年，江湖陈迹慨茫然。明明归路留双目，只候恩书下九天。
追怀去年今日舟离润州有作
作者：邹浩
朝代：宋

颿出丹阳恰一年，江湖陈迹慨茫然。
明明归路留双目，只候恩书下九天。
追思去岁今日出京有作
作者：邹浩
朝代：宋

解船东下出都门，倏已弥年讵可论。圣主只应怜旧物，归欤朝夕被深恩。
追思去岁今日出京有作
作者：邹浩
朝代：宋

解船东下出都门，倐已弥年讵可论。
圣主只应怜旧物，归欤朝夕被深恩。
追感董敦逸梦授侍郎
作者：邹浩
朝代：宋

台陟莲花见旧篇，追惟平昔倍凄然。初为百里青衫短，晚按连城白发鲜。东省联裾惊昨梦，南宫分袂忽新阡。使公虽老犹无恙，只恐投荒更我先。
追感董敦逸梦授侍郎
作者：邹浩
朝代：宋

台陟莲花见旧篇，追惟平昔倍凄然。
初为百里青衫短，晚按连城白髮鲜。
东省联裾惊昨梦，南宫分袂忽新阡。
使公虽老犹无恙，只恐投荒更我先。
送二弟赴开封举
作者：邹浩
朝代：宋
体裁：七言绝句

古人捧檄缘亲喜，况值秋风一鹗天。相与抟空谢蓬艾，归来称寿綵衣鲜。
送交代荣子邕
作者：邹浩
朝代：宋

頖宫久戢身，所造益了了。慷慨揖古人，百为无一矫。就令力回天，初不变忽眇。璀璨文字间，与此故相表。服膺今十年，邂逅辱继绍。遇我逾故交，微言几昏晓。可怜不两留，行色逐飞鸟。蓬山插青冥，郁郁佳气绕。怀铅谢风尘，大用此其兆。愿子更勉旃，真贤古来少。
送交代荣子邕
作者：邹浩
朝代：宋

頖宫久戢身，所造益了了。
慷慨揖古人，百为无一矫。
就令力回天，初不变忽眇。
璀璨文字间，与此故相表。
服膺今十年，邂逅辱继绍。
遇我逾故交，微言几昏晓。
可怜不两留，行色逐飞鸟。
蓬山插青冥，鬰鬰佳气遶。
怀铅谢风尘，大用此其兆。
愿子更勉旃，真贤古来少。
送俞秀老归维扬
作者：邹浩
朝代：宋

踏雪驱驱原宪履，御风猎猎老莱衣。
情投岂比钟山出，兴尽远同剡水归。
炀帝池边松荫远，维摩室内烛光微。
携笻促席相羊处，应记当年接下机。
送俞秀老归维扬
作者：邹浩
朝代：宋

踏雪驱驱原宪履，御风猎猎老莱衣。情投岂比钟山出，兴尽远同剡水归。炀帝池边松荫远，维摩室内烛光微。携筇促席相羊处，应记当年接下机。
送僧慈愿游南华
作者：邹浩
朝代：宋
体裁：七言绝句

南华老子定相亲，应问三湘放逐臣。为报君恩似天地，不教重作岭南人。
送及之贤良游钱塘
作者：邹浩
朝代：宋
体裁：七言律诗

屏迹人间二十年，下帷搰搰究陈编。新书曾入老商盼，高弟谁如颜子贤。策杖青山元有约，挥金红药故无缘。岂宜便隐双溪去，优诏行闻坠日边。
送周天和学谕以次十一人赴省试
作者：邹浩
朝代：宋

日月交光万国同，羣英无復嘆途穷。
长松竟拔徂徕雪，骏马争驰冀北风。
黄卷论心窥圣域，青云携手赴王功。
归来协气充闾里，好是邦人识頖宫。
送周天和学谕以次十一人赴省试
作者：邹浩
朝代：宋

日月交光万国同，群英无复叹途穷。长松竟拔徂徕雪，骏马争驰冀北风。黄卷论心窥圣域，青云携手赴王功。归来协气充闾里，好是邦人识頖宫。
送周茂宗学正赴省试
作者：邹浩
朝代：宋

草衣藿食寄尘编，凛凛声名玉几前。
命数曲留成大器，乡书重上欲华颠。
一鸣竟与凡禽远，三献方知美璞全。
二十余年古人志，从今摅发到青天。
送周茂宗学正赴省试
作者：邹浩
朝代：宋

草衣藿食寄尘编，凛凛声名玉几前。命数曲留成大器，乡书重上欲华颠。一鸣竟与凡禽远，三献方知美璞全。二十馀年古人志，从今摅发到青天。
送墨潜亨
作者：邹浩
朝代：宋

少室峰前松插天，栋梁余力焕青编。
东斋政欲捐书坐，往助子云成太玄。
送墨潜亨
作者：邹浩
朝代：宋

少室峰前松插天，栋梁馀力焕青编。东斋政欲捐书坐，往助子云成太玄。
送大受赴天官
作者：邹浩
朝代：宋

元佑真人初御天，四门穆穆来忠言。
阆风学士望朝野，即日赐环司諌垣。
当时同列继登用，独先朝露归九原。
位不酬身在孙子，嶷嶷诸子声名喧。
叔也纵横五经内，娱目未始窥家园。
苟闻某所有贤者，弊车趼仆从之奔。
甘陵南北正分党，攘臂其间无怨恩。
未见其止见其进，会须一指收干坤。
素冠俛首琴復御，鹏飞九万方化鲲。
于今怙恃只明主，肯与世俗均寒暄。
早知妙笔三千牍，矧已恸哭论元元。
韩城父老傥改作，为报及此高闾门。
送大受赴天官
作者：邹浩
朝代：宋

元祐真人初御天，四门穆穆来忠言。阆风学士望朝野，即日赐环司谏垣。当时同列继登用，独先朝露归九原。位不酬身在孙子，嶷嶷诸子声名喧。叔也纵横五经内，娱目未始窥家园。苟闻某所有贤者，弊车趼仆从之奔。甘陵南北正分党，攘臂其间无怨恩。未见其止见其进，会须一指收乾坤。素冠俛首琴复御，鹏飞九万方化鲲。于今怙恃只明主，肯与世俗均寒暄。早年妙笔三千牍，矧已恸哭论元元。韩城父老傥改作，为报及此高闾门。
送子发还零陵
作者：邹浩
朝代：宋

我自罪大当投荒，君胡为乎亦遑遑。
马蹄舟楫困川陆，省定违离萱草堂。
由来孤操绝流俗，屹与巨镇遥相望。
洞庭以南渺无际，气象突兀收湖湘。
平时事事不入眼，惟恐有愧如毫芒。
色难直到古人处，以其绪余均四旁。
余波邂逅亦及我，使我方寸失感伤。
我亲白髪照闾里，我身跼蹐瘴疠乡。
两儿随母仍旧寄，骨肉星散知几方。
干坤子初无薄厚，恩为雨露威雪霜。
二柄交持不偏用，万彙生成如审量。
我虽弃掷五岭外，亦必有日蒙恩光。
故人亭边是归路，尚得握手输中肠。
将分无可为君语，独有高义无时忘。
送子发还零陵
作者：邹浩
朝代：宋

我自罪大当投荒，君胡为乎亦遑遑。马蹄舟楫困川陆，省定违离萱草堂。由来孤操绝流俗，屹与巨镇遥相望。洞庭以南渺无际，气象突兀收湖湘。平时事事不入眼，惟恐有愧如毫芒。色难直到古人处，以其绪馀均四旁。馀波邂逅亦及我，使我方寸失感伤。我亲白发照闾里，我身局蹐瘴疠乡。两儿随母仍旧寄，骨肉星散知几方。乾坤子初无薄厚，恩为雨露威雪霜。二柄交持不偏用，万汇生成如审量。我虽弃掷五岭外，亦必有日蒙恩光。故人亭边是归路，尚得握手输中肠。将分无可为君语，独有高义无时忘。
送宋司理赴吏部
作者：邹浩
朝代：宋

古木暗长堤，清涟涨轻縠。
南风聒乌樯，动子归兴速。
今日共一樽，明朝各川陆。
我心久已灰，惨怆輙眉蹙。
鲍叔实我知，嵇康亦子熟。
少年挺奇姿，绮丽诱莫逐。
抑首掾雄藩，哀矜见推鞫。
季文毎三思，石庆惧谴戮。
多事如不胜，投刀斯中族。
重华虽前旒，疏逖无隐伏。
杂沓登俊良，能官真棫朴。
行看万里涂，追电恣腾蹴。
赫赫继家声，勿忘勤圣读。
送宋司理赴吏部
作者：邹浩
朝代：宋

古木暗长堤，清涟涨轻縠。南风聒乌樯，动子归兴速。今日共一樽，明朝各川陆。我心久已灰，惨怆辄眉蹙。鲍叔实我知，嵇康亦子熟。少年挺奇姿，绮丽诱莫逐。抑首掾雄藩，哀矜见推鞫。季文每三思，石庆惧谴戮。多事如不胜，投刀斯中族。重华虽前旒，疏逖无隐伏。杂遝登俊良，能官真棫朴。行看万里涂，追电恣腾蹴。赫赫继家声，勿忘勤圣读。
送宋子发节推
作者：邹浩
朝代：宋

富贵如烈火，销铄谁为钢。黄金攫清旦，一视无四旁。夫子真璞玉，炎炎讵能伤。万事有规矩，岂与时低昂。五十犹幕府，鬓发初不霜。天眼终自清，弹冠指明光。卿云澹朝日，舞蹈萦炉香。勿忧雨露隔，二圣方当阳。大器故晚成，此去未易量。巾车难更轫，潩水徒汤汤。
送宋子发节推
作者：邹浩
朝代：宋

富贵如烈火，销铄谁为钢。
黄金攫清旦，一视无四旁。
夫子真璞玉，炎炎讵能伤。
万事有规矩，岂与时低昻。
五十犹幕府，鬓髪初不霜。
天眼终自清，弹冠指明光。
卿云澹朝日，舞蹈萦炉香。
勿忧雨露隔，二圣方当阳。
大器故晚成，此去未易量。
巾车难更轫，潩水徒汤汤。
送察推贾时以通直郎致仕还荆南
作者：邹浩
朝代：宋

秋声起庭端，索索故时语。几人清镜中，鬓发默自许。东邻坐长叹，曰此非吾所。平生困一官，湎若醉醪醑。幸今豁然醒，可以事高举。田园熟瓜芋，茅茨庇风雨。向来避席人，把臂相尔汝。年光虽云暮，犹足送寒暑。斯言不浪酬，即日去幕府。我惟尘世浮，贵贱等逆旅。宽为百年期，形骸一丘土。夫君脱身还，岂不知所处。行矣数珠功，青天走龙虎。
送察推贾时以通直郎致仕还荆南
作者：邹浩
朝代：宋

秋声起庭端，索索故时语。
几人清镜中，鬓髪默自许。
东邻坐长嘆，曰此非吾所。
平生困一官，湎若醉醪醑。
幸今豁然醒，可以事高举。
田园熟瓜芋，茅茨庇风雨。
向来避席人，把臂相尔汝。
年光虽云暮，犹足送寒暑。
斯言不浪酬，即日去幕府。
我惟尘世浮，贵贱等逆旅。
寛为百年期，形骸一丘土。
夫君脱身还，岂不知所处。
行矣数珠功，青天走龙虎。
送居政禅者游庐阜
作者：邹浩
朝代：宋
体裁：七言绝句

拄杖横担得自由，冷云飞雪下南州。殷勤要识庐山面，五老峰前一举头。
送崔子厚朝散倅安州
作者：邹浩
朝代：宋

君家如武库，人物常森森。
伯氏妙难测，一笑冥古今。
蒲团与蔾杖，终然作知音。
王事挽以去，岁杪霜雪侵。
轻轩奉白髪，遥指甑山岑。
臣子难有已，忠孝亦已深。
南方拥兵刃，调发多呻吟。
使民还击壌，屏星实分任。
况乃功业本，从来在无心。
独恨锁天北，谁与同瑶琴。
送崔子厚朝散倅安州
作者：邹浩
朝代：宋

君家如武库，人物常森森。伯氏妙难测，一笑冥古今。蒲团与藜杖，终然作知音。王事挽以去，岁杪霜雪侵。轻轩奉白发，遥指甑山岑。臣子难有已，忠孝亦已深。南方拥兵刃，调发多呻吟。使民还击壤，屏星实分任。况乃功业本，从来在无心。独恨锁天北，谁与同瑶琴。
送希古
作者：邹浩
朝代：宋
体裁：七言律诗

清都不敢梦中游，何况通明侍冕旒。分手知从天上去，望云深感岭边留。三年瘴疠精神在，一日功名謦欬收。骥足风生谁绊得，绿杨芳草谩高楼。
送幼安赴澶仓
作者：邹浩
朝代：宋

人生本逆旅，行止良悠悠。
试看康荘上，辙迹多成沟。
公子分闭户，时来亦何由。
载书晓遄迈，春令方如秋。
河滨古城府，税鞅聊优游。
青云捷径在，氏庾非君优。
臧孙故有后，斩斩承风流。
故为重作恶，日暮犹登楼。
送张舜谐游上庠
作者：邹浩
朝代：宋

高木纷万状，皆从毫末来。
天时与人事，相资以为媒。
根本初不同，他时终异材。
东风动霄壌，繁华媚池台。
花枝竟无言，车马争徘徊。
霜雪一朝怒，孰与松柏陪。
青青几千尺，寒峰正崔嵬。
向来丝竹处，索寞空尘埃。
明堂屹南面，梁栋支倾摧。
匠石有青眼，肯为桃李开。
穷年后悔心，何似今日回。
送张舜谐游上庠
作者：邹浩
朝代：宋

高木纷万状，皆从毫末来。天时与人事，相资以为媒。根本初不同，他时终异材。东风动霄壤，繁华媚池台。花枝竟无言，车马争徘徊。霜雪一朝怒，孰与松柏陪。青青几千尺，寒峰正崔嵬。向来丝竹处，索寞空尘埃。明堂屹南面，梁栋支倾摧。匠石有青眼，肯为桃李开。穷年后悔心，何似今日回。
送德符还阳翟并简陈叔易
作者：邹浩
朝代：宋
体裁：古风

霜严识苍柏，火烈知黄金。不有小人谤，孰窥君子心。前程已如此，纷纷矧于今。衡门杜朝夕，巧舌犹追寻。一与接为构，何以逃交侵。任大始多事，由来天意深。北风动秋夜，兴落西山岑。逸驾岂受挽，耿耿聊分襟。太丘阻眉宇，为我先寄音。渔父可师否，兹焉共浮沉。
送成老赴西安
作者：邹浩
朝代：宋

先生出逢尧舜时，自当勋业追皋夔。胸中廊庙乃州县，雪霜次骨西安驰。旁观往往屡兴叹，色初不变心希夷。但云将圣世所大，乘田委吏皆尝为。道通为一无不可，等君事耳何高卑。高斋高居万物表，清献清风天下师。此心妙与此公契，莫或遑处今其谁。民歌仁恩到天耳，天须默荐君王知。坐令四海归一握，阴阳变化随设施。行即验矣姑且置，聊引花前金屈卮。
送成老赴西安
作者：邹浩
朝代：宋

先生出逢尧舜时，自当勋业追皋夔。
胸中廊庙乃州县，雪霜次骨西安驰。
旁观往往屡兴叹，色初不变心希夷。
但云将圣世所大，乘田委吏皆尝为。
道通为一无不可，等君事耳何高卑。
高斋高居万物表，清献清风天下师。
此心妙与此公契，莫或遑处今其谁。
民歌仁恩到天耳，天须默荐君王知。
坐令四海归一握，阴阳变化随设施。
行即验矣姑且置，聊引花前金屈巵。
送择老赴桂州龙华会
作者：邹浩
朝代：宋
体裁：七言绝句

罪大投身瘴疠乡，亲年老矣重难忘。龙华会上俱贤圣，为爇精诚一炷香。
送散老归龙井
作者：邹浩
朝代：宋
体裁：古风

长安冥冥砂砾飞，道人趼足来何为。师恩浃髓未云报，誓求卿相成其碑。卿相盈朝成者谁，尚书妙墨侍郎词。二公奔走天下士，士获一面犹几希。道人愿力岂不满，文字乃今兼得之。龙井神龙应护持，杖头星斗东南垂。过门别我自色喜，我愧儒冠多背师。
送文仲省亲
作者：邹浩
朝代：宋

曾参爱孝通神明，乐正子春游其门。下堂伤足不忍出，流光至今覃后昆。阿文全似李令伯，更相为命母与孙。母年可惧发委雪，诸父骈头埋九原。淮山之阳归未得，饮啜无以供晨昏。脱身来寄岂获己，方寸摇摇旌旆翻。飞云入望且还岫，况乃凯风吹棘薪。白水真人挽不住，却垂故橐驰京尘。皇天后土识君意，如君勿忧长贱贫。
送文仲省亲
作者：邹浩
朝代：宋

曾参爱孝通神明，乐正子春游其门。
下堂伤足不忍出，流光至今覃后昆。
阿文全似李令伯，更相为命母与孙。
母年可惧髪委雪，诸父骈头埋九原。
淮山之阳归未得，饮啜无以供晨昏。
脱身来寄岂获己，方寸摇摇旌旆翻。
飞云入望且还岫，况乃凯风吹棘薪。
白水真人挽不住，却垂故槖驰京尘。
皇天后土识君意，如君勿忧长贱贫。
送曹巨源之南都
作者：邹浩
朝代：宋
体裁：七言绝句

高堂且置琴中操，骏马初驰陌上尘。无限清风与明月，一时分付属閒人。
送曾仲敷赴庆州司户
作者：邹浩
朝代：宋

栖迟颍水无三年，四见长途事鞍马。问君胡为乐驱驰，告我吾非苟然者。向来庭闱故当尔，今乃从知古塞下。男儿出腹在四方，龊龊南窗吾未暇。只手扛鼎非吾力，百步穿杨非吾射。眇然躯干仅数尺，智略岂分子房亚。诗书礼乐工作谋，元帅轩轩更儒雅。相知不与今人同，往游其藩跃如也。君言慷慨得我惊，我有私忧为君写。巍巍法座天中央，万物生成得陶冶。边尘吹风不见人，麟凤犹阻游郊野。烦将此意问元帅，何当铁甲悬高架。君家一唯如雷霆，震动乾坤失聋哑。愿回庐阜异时心，白刃前头荐潇洒。家风欻从千古还，上策酬恩真土苴。口终拂袖两无言，因送飞鸿不知夜。
送曾仲敷赴庆州司户
作者：邹浩
朝代：宋

栖迟颍水无三年，四见长途事鞍马。
问君胡为乐驱驰，告我吾非苟然者。
向来庭闱故当尔，今乃从知古塞下。
男儿出腹在四方，龊龊南窗吾未暇。
隻手扛鼎非吾力，百步穿杨非吾射。
眇然躯干仅数尺，智略岂分子房亚。
诗书礼乐工作谋，元帅轩轩更儒雅。
相知不与今人同，往游其藩跃如也。
君言慷慨得我惊，我有私忧为君写。
巍巍法座天中央，万物生成得陶冶。
边尘吹风不见人，麟凤犹阻游郊野。
烦将此意问元帅，何当鐡甲悬高架。
君家一唯如雷霆，震动干坤失聋哑。
愿回庐阜异时心，白刃前头荐潇洒。
家风欻从千古还，上策酬恩真土苴。
口终拂袖两无言，因送飞鸿不知夜。
送望之移帅荆南
作者：邹浩
朝代：宋

荆湖地与蛮獠通，江陵开府节制雄。
劲兵十万拥罴虎，鼓角声动波涛风。
列城如子满棋面，一一元帅呼吸中。
陛下鈎帘抚天宇，妙选百辟今属公。
楚峰峻拔江汉广，晴光带影落渚宫。
悬知黄馘日饱饭，酣歌鼓腹均儿童。
裕陵松柏老霜露，钟山杖屦埋蒿蓬。
自从知已失君相，隼旟熊轼西復东。
赭袍可想不可见，十年一梦朝来空。
荆湖虽重岂留处，朝廷百度皆元丰。
送望之移帅荆南
作者：邹浩
朝代：宋

荆湖地与蛮獠通，江陵开府节制雄。劲兵十万拥罴虎，鼓角声动波涛风。列城如子满棋面，一一元帅呼吸中。陛下钩帘抚天宇，妙选百辟今属公。楚峰峻拔江汉广，晴光带影落渚宫。悬知黄馘日饱饭，酣歌鼓腹均儿童。裕陵松柏老霜露，钟山杖屦埋蒿蓬。自从知已失君相，隼旟熊轼西复东。赭袍可想不可见，十年一梦朝来空。荆湖虽重岂留处，朝廷百度皆元丰。
送李光道承事罢高邮酒官
作者：邹浩
朝代：宋

豫章拂青冥，密荫覆百亩。
初由拱把微，封植岁月久。
大厦捜栋梁，匠者终见偶。
甘井如车轮，千寻彻坤厚。
畚锸非一朝，致力自培塿。
河流涸生尘，源源独清浏。
李子素绮纨，操约世莫诱。
字画尤劲奇，往往过虞柳。
当其求帖时，彷佛昔人呕。
吾惟蜩翼知，岂暇恤众口。
愿言举斯心，夙昔仁义薮。
甘井与豫章，勿使擅所有。
送李光道承事罢高邮酒官
作者：邹浩
朝代：宋

豫章拂青冥，密荫覆百亩。初由拱把微，封植岁月久。大厦搜栋梁，匠者终见偶。甘井如车轮，千寻彻坤厚。畚锸非一朝，致力自培塿。河流涸生尘，源源独清浏。李子素绮纨，操约世莫诱。字画尤劲奇，往往过虞柳。当其求帖时，彷佛昔人呕。吾惟蜩翼知，岂暇恤众口。愿言举斯心，夙昔仁义薮。甘井与豫章，勿使擅所有。
送李子威致仕还乡
作者：邹浩
朝代：宋

人间勋业如作诗，先生能诗端自知。人间得丧如奕棋，先生能棋复何疑。此身未免人间世，南北东西聊尔耳。波涛风际涌丘山，不害江河为止水。今年青春草木青，只有白发日日新。先生一笑谢簪绂，归作三吴高尚人。三吴寒暄几来去，童时闾井今犹故。闾门亲旧半成空，往往子孙无托处。先生第宅濒清流，负郭岁有千钟收。挥金买酒醉花月，一局一篇方外游。诸郎森森美且修，名声相继彻冕旒。斑衣夙夕奉颜色，借问达官谁与俦。他年再拜乡人后，犹能敬为先生寿。
送李子威致仕还乡
作者：邹浩
朝代：宋

人间勋业如作诗，先生能诗端自知。
人间得丧如奕棋，先生能棋復何疑。
此身未免人间世，南北东西聊尔耳。
波涛风际涌丘山，不害江河为止水。
今年青春草木青，只有白髪日日新。
先生一笑谢簪绂，归作三吴高尚人。
三吴寒暄几来去，童时闾井今犹故。
闾门亲旧半成空，往往子孙无託处。
先生第宅濒清流，负郭岁有千钟收。
挥金买酒醉花月，一局一篇方外游。
诸郎森森美且修，名声相继彻冕旒。
斑衣夙夕奉颜色，借问达官谁与俦。
他年再拜乡人后，犹能敬为先生寿。
送李师聃祖道长官赴衡州耒阳令
作者：邹浩
朝代：宋
体裁：古风

视国如视家，爱民如爱子。秉心金石坚，古人概如此。今人亦古人，但患物转徙。遑遑声利间，自不明本已。安能使元元，一以父母比。问其所居位，广分国百里。问其所食禄，尽出民骨髓。奈何莫之思，颠倒以为是。祖道于今古，问学妙穷理。内重外物轻，识者久叹美。宰制得耒阳，何啻牛刀委。导达圣主恩，千仞决溪水。雨旸随指呼，丝谷饫邻鄙。明神实听之，日夜介福祉。君虽不求通，轩冕自难已。工部有英灵，吾知为君喜。
送李拱之秀才还唐州
作者：邹浩
朝代：宋

真淡先生早杜门，三香亭上自乾坤。人间巧舌犹蜂起，子独抠衣识道尊。几日凯风吹户牖，只今归路指丘园。将分索我微言赠，欲赠微言无可言。
送李拱之秀才还唐州
作者：邹浩
朝代：宋

真淡先生早杜门，三香亭上自干坤。
人间巧舌犹蠭起，子独抠衣识道尊。
几日凯风吹户牖，只今归路指丘园。
将分索我微言赠，欲赠微言无可言。
送李方几仲司户
作者：邹浩
朝代：宋

我迁汉阳居，君为建阳掾。江山几千里，何当重会面。身世波上萍，岁月弦上箭。自古以叹嗟，不古乃独见。为仁岂由人，弘道道该遍。万生无终穷，同我一方便。壑源春焙香，黄鹂静中啭。简书有光阴，归坐亦可燕。此事入高明，了了为君见。舟车暂西东，勿受离情转。
送李方几仲司户
作者：邹浩
朝代：宋

我迁汉阳居，君为建阳掾。
江山几千里，何当重会面。
身世波上萍，岁月弦上箭。
自古以嘆嗟，不古乃独见。
为仁岂由人，弘道道该徧。
万生无终穷，同我一方便。
壑源春焙香，黄鹂静中啭。
简书有光阴，归坐亦可燕。
此事入高明，了了为君见。
舟车暂西东，勿受离情转。
送杜君童学士赴阙
作者：邹浩
朝代：宋

西风猎猎鸣旌旗，南阳学士趋丹墀。南阳父老挽不住，家声复如东汉时。堂堂材具中梁栋，鬓边寒暑惊驹驰。垂衣继照揭日月，只应一见舒尧眉。鸾台凤阁有新路，着鞭宁许驽骀知。委身报国一心耳，嶷如嵩岱谁能移。他时廷尉妙生死，还将此道供论思。凌云大厦肃天宇，千秋万岁无倾攲。焦头烂额岂足尚，长堤蚁穴今图之。回看蹇浅丈夫子，攫金清旦方沉迷。矢来无乡亦可恤，付与公议分高卑。前人得失焕清简，纳公胸次无孑遗。愿言朝退坐华省，更以反己为元龟。儒冠往往喙三尺，勿令白玉生瑕疵。
送杜君童学士赴阙
作者：邹浩
朝代：宋

西风猎猎鸣旌旗，南阳学士趋丹墀。
南阳父老挽不住，家声復如东汉时。
堂堂材具中梁栋，鬓边寒暑惊驹驰。
垂衣继照掲日月，只应一见舒尧眉。
鸾台凤阁有新路，着鞭宁许驽骀知。
委身报国一心耳，嶷如嵩岱谁能移。
他时廷尉妙生死，还将此道供论思。
凌云大厦肃天宇，千秋万岁无倾欹。
焦头烂额岂足尚，长堤蚁穴今图之。
回看蹇浅丈夫子，攫金清旦方沉迷。
矢来无乡亦可恤，付与公议分高卑。
前人得失焕清简，纳公胸次无孑遗。
愿言朝退坐华省，更以反己为元龟。
儒冠往往喙三尺，勿令白玉生瑕疵。
送杜堪才以江汉故人少为韵
作者：邹浩
朝代：宋

与君本南北，作吏同一邦。诗书雅相好，旨酒空盈缸。岁晏赋归去，冉冉车轮双。我亦非匏瓜，兹焉念松江。杜陵世多人，风流自唐汉。振衣入朝廷，玉立争璀璨。若人独何为，辕下尚羁绊。舌在且加餐，慎勿发长叹。秋来几何时，送远惊已屡。山川澹无情，苍莽亦非故。分与人迹疏，韦编对香雾。只应知此心，西陂有鸥鹭。青衫勿自少，委质皆王臣。贵贱物外耳，直道惟其人。下惠信先觉，到今如北辰。居閒傥未能，君志终当伸。汉水方涸流，梁园正秋杪。驾言托朝昏，陈事有台沼。他年李杜来，慷慨识者少。安得从君游，一笑今古了。
送杜堪才以江汉故人少为韵·其一
作者：邹浩
朝代：宋
体裁：古风

与君本南北，作吏同一邦。诗书雅相好，旨酒空盈缸。岁晏赋归去，冉冉车轮双。我亦非匏瓜，兹焉念松江。
送杜堪才以江汉故人少为韵·其三
作者：邹浩
朝代：宋
体裁：古风

秋来几何时，送远惊已屡。山川澹无情，苍莽亦非故。分与人迹疏，韦编对香雾。只应知此心，西陂有鸥鹭。
送杜堪才以江汉故人少为韵·其二
作者：邹浩
朝代：宋
体裁：古风

杜陵世多人，风流自唐汉。振衣入朝廷，玉立争璀璨。若人独何为，辕下尚羁绊。舌在且加餐，慎勿发长叹。
送杜堪才以江汉故人少为韵·其五
作者：邹浩
朝代：宋
体裁：古风

汉水方涸流，梁园正秋杪。驾言托朝昏，陈事有台沼。他年李杜来，慷慨识者少。安得从君游，一笑今古了。
送杜堪才以江汉故人少为韵·其四
作者：邹浩
朝代：宋
体裁：古风

青衫勿自少，委质皆王臣。贵贱物外耳，直道惟其人。下惠信先觉，到今如北辰。居閒傥未能，君志终当伸。
送杜謷居方城
作者：邹浩
朝代：宋

乃翁鬓发已秋霜，药裹仍闻满北堂。贫欲釜鱼勤子职，分甘足茧寄他乡。山前黄石空猿鹤，溪上青编屹栋梁。想见使亲忘我后，借书寻旧日徜徉。
送杜謷居方城
作者：邹浩
朝代：宋

乃翁鬓髪已秋霜，药裹仍闻满北堂。
贫欲釡鱼勤子职，分甘足蠒寄他乡。
山前黄石空猿鹤，溪上青编屹栋梁。
想见使亲忘我后，借书寻旧日徜徉。
送楼谦中赴江州德化主簿
作者：邹浩
朝代：宋

忆昨随侍游鄞川，穷探欲上苍崖颠。峥嵘古寺忽邂逅，眸子顾我惊瞭然。子时苫块惨无意，挥麈岂暇论幽玄。星离雨散已五载，谁谓此地方周旋。胸中突兀富经史，欬唾落纸珠玑圆。明明君王正侧席，何事版籍从拘挛。匡庐胜槩半境内，足以寄傲追前贤。穿云漱涧遍所历，妙句流落人间传。却来隐几北窗下，博山深炷沉香烟。细观身世究竟处，何者当好何当捐。纷纷万事付一笑，聊复尔耳姑随缘。吁嗟二轮挽莫住，愿子于此同勉旃。
送楼谦中赴江州德化主簿
作者：邹浩
朝代：宋

忆昨随侍游鄞川，穷探欲上苍崖颠。
峥嵘古寺忽邂逅，眸子顾我惊瞭然。
子时苫块惨无意，挥麈岂暇论幽玄。
星离雨散已五载，谁谓此地方周旋。
胸中突兀富经史，欬唾落纸珠玑圆。
明明君王正侧席，何事版籍从拘挛。
匡庐胜槩半境内，足以寄傲追前贤。
穿云潄涧徧所历，妙句流落人间传。
却来隐几北窗下，博山深炷沉香烟。
细观身世究竟处，何者当好何当捐。
纷纷万事付一笑，聊復尔耳姑随缘。
吁嗟二轮挽莫住，愿子于此同勉旃。
送泽长老往南方
作者：邹浩
朝代：宋

枝头挑着祖师禅，走徧三千与大千。
又被草鞋勾引去，善财游处弄云烟。
送泽长老往南方
作者：邹浩
朝代：宋

枝头挑着祖师禅，走遍三千与大千。又被草鞋勾引去，善财游处弄云烟。
送王宪赴阙
作者：邹浩
朝代：宋

凤诏传天北，輶轩指建章。既能思贾谊，何患老冯唐。况是高门庆，从来美誉彰。灵台悬宝镜，峻节凛秋霜。庖刃诚难敌，黄陂岂易量。承家但清白，报国颇施张。属部分氂犬，终朝事锦囊。收功殊俗士，知已恃明王。此去堪前贺，胡为独倍伤。昔沾淮水润，今借德星光。折柳故多恨，衔环空不忘。他年重望履，应已步岩廊。
送王宪赴阙
作者：邹浩
朝代：宋

凤诏传天北，輶轩指建章。
既能思贾谊，何患老冯唐。
况是高门庆，从来美誉彰。
灵台悬宝镜，峻节凛秋霜。
庖刃诚难敌，黄陂岂易量。
承家但清白，报国颇施张。
属部分牦犬，终朝事锦囊。
收功殊俗士，知已恃明王。
此去堪前贺，胡为独倍伤。
昔霑淮水润，今借德星光。
折柳故多恨，衔环空不忘。
他年重望履，应已步岩廊。
送王幼安赴举
作者：邹浩
朝代：宋

几年幽径委榛芜，此去寒生孰子如。笔下奔腾三峡水，胸中突兀五车书。岂惟丽赋欺弘正，会使清时识仲舒。富贵由来皆骨相，门闾高处莫趑趄。
送王幼安赴举
作者：邹浩
朝代：宋

几年幽径委榛芜，此去寒生孰子如。
笔下奔腾三峡水，胸中突兀五车书。
岂惟丽赋欺弘正，会使清时识仲舒。
富贵由来皆骨相，门闾高处莫趦趄。
送王裘仲侍亲赴阙
作者：邹浩
朝代：宋
体裁：五言律诗

置榻初相得，膏车忽起行。秋风无限事，麦酒不胜情。原宪何曾病，丘明竟有声。从容湖上语，他日看功成。
送田承君隐大留山
作者：邹浩
朝代：宋
体裁：七言律诗

田郎风节薄清旻，耻踏冥冥车马尘。远业不应忘魏阙，高人聊喜得东邻。鹿门隐去曾携子，绵上归来亦侍亲。早晚云飞雨天下，勒移何愧北山神。
送监作院潘供备
作者：邹浩
朝代：宋

盟府功臣奕世孙，低回筦库尚随群。干戈分职名虽武，诗酒忘怀格自文。倾盖二年嗟往事，赢粮一日指行云。江梅欺雪南枝发，如綍新除定此闻。飘飘雅致孰如君，旋辟西轩置酒樽。振木岂惟闻白雪，断缨仍许醉黄昏。长亭风顺已言别，小圃春回空自繁。惆怅潜斋不知处，何年携手却重论。
送监作院潘供备·其一
作者：邹浩
朝代：宋

盟府功臣奕世孙，低回筦库尚随羣。
干戈分职名虽武，诗酒忘怀格自文。
倾盖二年嗟往事，赢粮一日指行云。
江梅欺雪南枝发，如綍新除定此闻。
送监作院潘供备·其一
作者：邹浩
朝代：宋

盟府功臣奕世孙，低回筦库尚随群。干戈分职名虽武，诗酒忘怀格自文。倾盖二年嗟往事，赢粮一日指行云。江梅欺雪南枝发，如綍新除定此闻。
送监作院潘供备·其二
作者：邹浩
朝代：宋

飘飘雅致孰如君，旋辟西轩置酒樽。振木岂惟闻白雪，断缨仍许醉黄昏。长亭风顺已言别，小圃春回空自繁。惆怅潜斋不知处，何年携手却重论。
送监作院潘供备·其二
作者：邹浩
朝代：宋

飘飘雅致孰如君，旋闢西轩置酒樽。
振木岂惟闻白雪，断缨仍许醉黄昏。
长亭风顺已言别，小圃春迴空自繁。
惆怅潜斋不知处，何年携手却重论。
送石师稷还新昌
作者：邹浩
朝代：宋

官失常丁民破产，仅有流波入春眼。行人不管居人愁，但喜船头解初绾。汀洲梦破白鸥前，归意峥嵘净如刬。挽君君竟逐风东，瞑立西楼思何限。念君心似岭云高，卷雨收雷依？嵼。弟兄元恺正功名，独自巢由谢青简。君今杖屦烟云中，我忆当年寄萧散。情深人合吻天伦，相与宫商真律管。可怜燕越阻寻盟，夜壑不留空旧馆。只应石佛俨巍巍，为我旃檀荐诚款。
送石师稷还新昌
作者：邹浩
朝代：宋
体裁：古风

官失常丁民破产，仅有流波入春眼。行人不管居人愁，但喜船头解初绾。汀洲梦破白鸥前，归意峥嵘净如刬。挽君君竟逐风东，瞑立西楼思何限。念君心似岭云高，卷雨收雷依�嵼。弟兄元恺正功名，独自巢由谢青简。君今杖屦烟云中，我忆当年寄萧散。情深人合吻天伦，相与宫商真律管。可怜燕越阻寻盟，夜壑不留空旧馆。只应石佛俨巍巍，为我旃檀荐诚款。
送石师稷还新昌
作者：邹浩
朝代：宋

官失常丁民破产，仅有流波入春眼。
行人不管居人愁，但喜船头解初绾。
汀洲梦破白鸥前，归意峥嵘净如刬。
挽君君竟逐风东，瞑立西楼思何限。
念君心似岭云高，卷雨收雷依𡾰嵼。
弟兄元恺正功名，独自巢由谢青简。
君今杖屦烟云中，我忆当年寄萧散。
情深人合脗天伦，相与宫商真律管。
可怜燕越阻寻盟，夜壑不留空旧舘。
只应石佛俨巍巍，为我旃檀荐诚欵。
送章显父推官改官
作者：邹浩
朝代：宋

高堂夫人九十余，一子晚方趋仕途。
前年封邑非子致，更待子荣新命书。
子纡墨绶来汉东，百里气和年屡丰。
声名籍籍动羣耳，还似当时诗赋中。
诸公欲默安得已，争遡日边飞荐纸。
拔身左选归尚书，摅发平生从此始。
摅发平生从此始，未足为子增欣喜，所喜荣亲有期矣。
郡邑疏恩寿齯齿，斑衣儿啼奉甘旨。
送章显父推官改官
作者：邹浩
朝代：宋

高堂夫人九十馀，一子晚方趋仕途。前年封邑非子致，更待子荣新命书。子纡墨绶来汉东，百里气和年屡丰。声名籍籍动群耳，还似当时诗赋中。诸公欲默安得已，争溯日边飞荐纸。拔身左选归尚书，摅发平生从此始。摅发平生从此始，未足为子增欣喜，所喜荣亲有期矣。郡邑疏恩寿齯齿，斑衣儿啼奉甘旨。
送米
作者：邹浩
朝代：宋

甑中如见欲生尘，不待人言廪自倾。虽阻负归同子路，且知书帖异贞卿。邻僧市井应无迹，野雀阶除亦有情。却想万钟安享者，孰云天地极均平。鼓腹从今得果然，不须称美道州前。一箪颇异山雌意，满钵还同香积天。糁作藜羹誇举挟，剖为钓饵戏沉渊。只疑好事传将去，饭颗兴嘲有谪仙。数亩非无负郭田，川途修阻故萧然。得君远胜子舆友，使我非无漂母怜。未拟更求佳传报，且先分当酒家钱。亲朋只愿长相见，归饱丰穰不计年。
送米·其一
作者：邹浩
朝代：宋
体裁：七言律诗

甑中如见欲生尘，不待人言廪自倾。虽阻负归同子路，且知书帖异贞卿。邻僧市井应无迹，野雀阶除亦有情。却想万钟安享者，孰云天地极均平。
送米·其三
作者：邹浩
朝代：宋
体裁：七言律诗

数亩非无负郭田，川途修阻故萧然。得君远胜子舆友，使我非无漂母怜。未拟更求佳传报，且先分当酒家钱。亲朋只愿长相见，归饱丰穰不计年。
送米·其二
作者：邹浩
朝代：宋

鼓腹从今得果然，不须称美道州前。
一箪颇异山雌意，满钵还同香积天。
糁作藜羮夸举挟，剖为钓饵戏沉渊。
只疑好事传将去，饭颗兴嘲有谪仙。
送米·其二
作者：邹浩
朝代：宋

鼓腹从今得果然，不须称美道州前。一箪颇异山雌意，满钵还同香积天。糁作藜羹誇举挟，剖为钓饵戏沉渊。只疑好事传将去，饭颗兴嘲有谪仙。
送罗正之为两浙提刑
作者：邹浩
朝代：宋
体裁：古风

沧溟可枯山可移，公心独与天地期。田间经术入州县，所至父老均儿嬉。明明日月照肝胆，谓言吾民方阻饥。回车为我作丰岁，要令国体无疮痍。买臣郡去不持节，季真逸请非康时。几年梦想在松槚，再拜一觞今得之。乡人拥路识忠孝，雅慰平生良可知。恩光到此何以报，行矣二浙如王畿。
送胡适道秀才东归
作者：邹浩
朝代：宋

十年星散忽相逢，寂寞芜城古頖宫。一炷澄泥窥祖要，三卮浮蚁对春丛。牢刍岂解留天骥，云路还闻逐塞鸿。莲社故人如见问，为言涉世百无功。
送胡适道秀才东归
作者：邹浩
朝代：宋

十年星散忽相逢，寂寞芜城古頖宫。
一炷澄泥窥祖要，三巵浮蚁对春丛。
牢刍岂解留天骥，云路还闻逐塞鸿。
莲社故人如见问，为言涉世百无功。
送荣子邕宰新郑
作者：邹浩
朝代：宋

子渊陋巷居，子真岩下耕。
穷约一如此，不妨道自行。
矧君有民社，南面恩光荣。
问学□经济，岂不慰高情。
尔来几薫风，许洛犹声名。
还将模范心，农桑厚羣生。
行矣舆人歌，国侨相弟兄。
送荣子邕宰新郑
作者：邹浩
朝代：宋

子渊陋巷居，子真岩下耕。穷约一如此，不妨道自行。矧君有民社，南面恩光荣。问学□经济，岂不慰高情。尔来几薰风，许洛犹声名。还将模范心，农桑厚群生。行矣舆人歌，国侨相弟兄。
送薛唐卿赴省试
作者：邹浩
朝代：宋

河东文物久尘埃，之子亭亭郁有材。已见中天鸣鸑鷟，不应环堵更蒿莱。绿衣春色知谁共，青简风流自此开。倾耳西州人快意，玉阶曾上直言来。
送薛唐卿赴省试
作者：邹浩
朝代：宋

河东文物久尘埃，之子亭亭鬰有材。
已见中天鸣鸑鷟，不应环堵更蒿莱。
绿衣春色知谁共，青简风流自此开。
倾耳西州人快意，玉阶曾上直言来。
送表兄华元翰赴四会尉
作者：邹浩
朝代：宋

颐山颍水天西东，四载相望二千里。我守枯株未得还，君逐飞蓬忽然至。坐令桑梓落眼中，顿觉精神到尘外。昔人逃空喜足音，况乃謦欬逢昆弟。此会由来天予之，几日冷风清暑气。君才荣华早驰名，荆国先生曾改视。殿前射策失龙头，仕处波涛起平地。胸中万虑不一施，却作明时岭南尉。太夫人年七十三，诸子半掩黄垆逝。兰陔养志独赖君，路远何由复迎侍。当思有以慰其心，莫把光阴较荣悴。本朝丞相岂不盛，尚辈流人已三岁。君今补考裁秋冬，托身民上与之异。萧条官府似僧居，春入梅花更堪醉。要须相与无町畦，卷舌为喑真得计。我家宅相世所知，矫首南云从此俟。
送表兄华元翰赴四会尉
作者：邹浩
朝代：宋

颐山颍水天西东，四载相望二千里。
我守枯株未得还，君逐飞蓬忽然至。
坐令桑梓落眼中，顿觉精神到尘外。
昔人逃空喜足音，况乃謦欬逢昆弟。
此会由来天予之，几日冷风清暑气。
君才荣华早驰名，荆国先生曾改视。
殿前射策失龙头，仕处波涛起平地。
胸中万虑不一施，却作明时岭南尉。
太夫人年七十三，诸子半掩黄垆逝。
兰陔养志独赖君，路远何由復迎侍。
当思有以慰其心，莫把光阴较荣悴。
本朝丞相岂不盛，尚辈流人已三岁。
君今补考裁秋冬，託身民上与之异。
萧条官府似僧居，春入梅花更堪醉。
要须相与无町畦，卷舌为喑真得计。
我家宅相世所知，矫首南云从此俟。
送裴仲孺为太和尉
作者：邹浩
朝代：宋

波涛几千里，汹汹东南注。故人帆北风，绝意蛟龙怒。孤州何处城，几尽长江路。鸿雁方来飞，霜雪且凝冱。夜旦耳目中，动与客心忤。况乃青云姿，四十困不遇。有室常罄悬，未免折腰去。命也天造之，智力岂其预。端能一判然，楚越犹跬步。崖边晚分携，君颜湛如故。
送裴仲孺为太和尉
作者：邹浩
朝代：宋

波涛几千里，汹汹东南注。
故人帆北风，绝意蛟龙怒。
孤州何处城，几尽长江路。
鸿鴈方来飞，霜雪且凝冱。
夜旦耳目中，动与客心忤。
况乃青云姿，四十困不遇。
有室常罄悬，未免折腰去。
命也天造之，智力岂其预。
端能一判然，楚越犹跬步。
崖边晚分携，君颜湛如故。
送裴仲孺摄汝阴尉
作者：邹浩
朝代：宋

我读醉翁思颍诗，恨不六翮西南飞。
頖宫朅来滨颍水，颍水虽同非颍尾。
羡君匹马秋风前，吏隐去作南昌仙。
霜威凛凛肃普天，环湖潇洒皆当年。
时丰铙鼓如寒蝉，想见丝緍上钓船。
太白还光醉翁死，邻家仍无隐君子。
山高水深谁与知，只恐未乐君先悲。
朱方豪士森戈矛，青云蹭蹬犹督邮，不如黄鸡白酒相与醉即休。
送裴仲孺摄汝阴尉
作者：邹浩
朝代：宋

我读醉翁思颍诗，恨不六翮西南飞。頖宫朅来滨颍水，颍水虽同非颍尾。羡君匹马秋风前，吏隐去作南昌仙。霜威凛凛肃普天，环湖潇洒皆当年。时丰铙鼓如寒蝉，想见丝缗上钓船。太白还光醉翁死，邻家仍无隐君子。山高水深谁与知，只恐未乐君先悲。朱方豪士森戈矛，青云蹭蹬犹督邮，不如黄鸡白酒相与醉即休。
送诗卷还参寥
作者：邹浩
朝代：宋

盈轴新诗字字清，弥天元不愧声名。
茂陵消渇无医处，赖有醍醐得细倾。
送诗卷还参寥
作者：邹浩
朝代：宋

盈轴新诗字字清，弥天元不愧声名。茂陵消渴无医处，赖有醍醐得细倾。
送谷隐呈同行诸公
作者：邹浩
朝代：宋
体裁：七言绝句

窈窕峰峦藏宝刹，峥嵘楼阁倚晴天。我来不问东西寺，径就僧堂借榻眠。
送郑州吴绶通直北归
作者：邹浩
朝代：宋

霜雪下群木，江山拱高城。旷然爽气中，幅巾日将迎。精神在文史，朋旧皆公卿。乃于功最时，冰泮人间情。不待髭发改，乾坤付柴荆。虚□本无系，风御聊尔行。此邦郁多贤，向来集聪明。德翁可君心，归欤助长生。
送郑州吴绶通直北归
作者：邹浩
朝代：宋

霜雪下群木，江山拱高城。
旷然爽气中，幅巾日将迎。
精神在文史，朋旧皆公卿。
乃于功最时，冰泮人间情。
不待髭髪改，干坤付柴荆。
虚□本无繫，风御聊尔行。
此邦鬰多贤，向来集聪明。
德翁可君心，归欤助长生。
送郑祭酒得宫观还乡
作者：邹浩
朝代：宋

闽中男子多儒衣，龙骧虎视惟四夔。
门前蓬藋老风雨，籍籍声名天下驰。
尔来半作古人去，亦或霜鬓甘伏雌。
独随日月上星斗，即今先生侍丹墀。
先生胸次真武库，无所不有世莫窥。
早年剖符勤抚字，晚年赐环妙论思。
朝廷远览得治本，务先长育英豪姿。
凌云大厦岂一木，要在鉅细皆其宜。
先生彬彬掲模楷，仰膺帝可端为师。
鸾飞鳯举徧台阁，辟雍祭酒终不移。
下帷庄坐对沉燎，诸生自耻専浮词。
斯文与天共澄霁，肃驾圣域无多岐。
他时合抱挽梁栋，论功较德谁高卑。
先生胡不长风宪，豺狼在念略狐狸。
坐令饮恨深发喜，簪缨无復藏奸欺。
先生胡不同翰墨，形容尧仁晓天涯。
鲁官典诰从此復，大哉王言非寄私。
先生胡不秉枢极，以道揆事如蓍龟。
河防民役有定论，简拔贤俊去嫌疑。
吏员一一底乃绩，二虏拜手受指撝。
东西南北几万里，匹夫匹妇违寒饥。
人言太平亦无象，但见父老同儿嬉。
胡为五湖入清梦，忽焉幽兴落武夷。
千钧一发谁挽得，径约赤松歌紫芝。
长安车马竞回首，颇似巨源辞位时。
通德高门想如昨，溪风旦暮犹有期。
冷然杖屦远俗物，此心惟许江鸥知。
巍巍北辰拱天子，还淳直欲跻皇羲。
人才未登常侧席，鹤书毎毎空山茨。
金瓯况復旧名氏，只恐先生难自怡。
送郑祭酒得宫观还乡
作者：邹浩
朝代：宋

闽中男子多儒衣，龙骧虎视惟四夔。门前蓬藋老风雨，籍籍声名天下驰。尔来半作古人去，亦或霜鬓甘伏雌。独随日月上星斗，即今先生侍丹墀。先生胸次真武库，无所不有世莫窥。早年剖符勤抚字，晚年赐环妙论思。朝廷远览得治本，务先长育英豪姿。凌云大厦岂一木，要在钜细皆其宜。先生彬彬揭模楷，仰膺帝可端为师。鸾飞凤举遍台阁，辟雍祭酒终不移。下帷庄坐对沉燎，诸生自耻专浮词。斯文与天共澄霁，肃驾圣域无多岐。他时合抱挽梁栋，论功较德谁高卑。先生胡不长风宪，豺狼在念略狐狸。坐令饮恨深发喜，簪缨无复藏奸欺。先生胡不同翰墨，形容尧仁晓天涯。鲁官典诰从此复，大哉王言非寄私。先生胡不秉枢极，以道揆事如蓍龟。河防民役有定论，简拔贤俊去嫌疑。吏员一一底乃绩，二虏拜手受指撝。东西南北几万里，匹夫匹妇违寒饥。人言太平亦无象，但见父老同儿嬉。胡为五湖入清梦，忽焉幽兴落武夷。千钧一发谁挽得，径约赤松歌紫芝。长安车马竞回首，颇似巨源辞位时。通德高门想如昨，溪风旦暮犹有期。冷然杖屦远俗物，此心惟许江鸥知。巍巍北辰拱天子，还淳直欲跻皇羲。人才未登常侧席，鹤书每每空山茨。金瓯况复旧名氏，只恐先生难自怡。
送郭舜俞再任颍昌
作者：邹浩
朝代：宋
体裁：七言绝句

谷雨冥冥春尽头，故人重解去时舟。西湖好在一百顷，为我传声到白鸥。
送长卿
作者：邹浩
朝代：宋

有口如钳方鲜语，无心似水始能思。杯中一片閒天地，占得新阳君与知。阳朔千山与万山，生绡图写北人看。君今款段穿云去，莫厌崎岖行路难。
送长卿·其一
作者：邹浩
朝代：宋
体裁：七言绝句

有口如钳方鲜语，无心似水始能思。杯中一片閒天地，占得新阳君与知。
送长卿·其二
作者：邹浩
朝代：宋

阳朔千山与万山，生绡图写北人看。
君今欵段穿云去，莫厌崎岖行路难。
送长卿·其二
作者：邹浩
朝代：宋

阳朔千山与万山，生绡图写北人看。君今款段穿云去，莫厌崎岖行路难。
送陈公晦
作者：邹浩
朝代：宋
体裁：古风

寂不闻凤鸣，双耳聋已久。聿来丹山子，一旦惊户牖。旧听歘我还，喜气薄牛斗。箫韶方九成，飞勿众禽后。
送陈志仁赴河州司理
作者：邹浩
朝代：宋

佳人宰木悬秋月，稚子霏霏洒清血。枯风冷雨暗长天，借使端居亦心折。问君夙驾今何之，万里关河西复西。西州平昔但闻语，不意黄尘随绿衣。将军雅歌飞玉觞，健儿如鼠马如羊。桁杨生耳卧庭庑，日冀宾僚来畯良。雪霜肃杀百草死，孤峰袅袅砂碛光。城头笳鼓咽初晓，梦破衾裯皆异乡。情钟矧复是君辈，只应矛槊攒中肠。只应矛槊攒中肠，当思大人在高堂。
送陈志仁赴河州司理
作者：邹浩
朝代：宋

佳人宰木悬秋月，穉子霏霏洒清血。
枯风冷雨暗长天，借使端居亦心折。
问君夙驾今何之，万里关河西復西。
西州平昔但闻语，不意黄尘随绿衣。
将军雅歌飞玉觞，健儿如鼠马如羊。
桁杨生耳卧庭庑，日冀宾僚来畯良。
雪霜肃杀百草死，孤峰袅袅砂碛光。
城头笳鼓咽初晓，梦破衾禂皆异乡。
情钟矧復是君辈，只应矛矟攅中肠。
只应矛矟攅中肠，当思大人在高堂。
送香潜亨
作者：邹浩
朝代：宋
体裁：七言绝句

炙背轩楹日转时，博山炉顶驻游丝。先生妙与此心契，凭仗清香一解颐。
送黄元明赴梁县尉
作者：邹浩
朝代：宋
体裁：古风

豫章控江南，山高水沄沄。钟此千里秀，君家贤弟昆。文采映诸父，鸾凤争腾骞。伯氏晚相遇，许我游其藩。聪明置不用，道术臻忘言。妥然稠人中，容貌白玉温。求之古君子，端若李仲元。一尉聊尔耳，谁识君所存。霜风惨黄叶，雪雨埋朝暾。柴车竟行哉，我心忧聋昏。
道乡歌
作者：邹浩
朝代：宋

要识道乡去处，只在微尘裏许。
不立四至封疆，不问二仪寒暑。
日月常放光明，鸟兽率同歌舞。
其俗无举无非，其民无喜无怒。
别是一种干坤，全异九州风土。
师旷倾耳莫闻，离娄拭目莫睹。
谁知有箇冥蒙，踏着从来门户。
入也不动脚跟，居也不记年所。
行住坐卧虚徐，色声香味愚鲁。
偶然成矩成规，未尝为鼠为虎。
任他卜度纵横，迥脱机关取与。
人间天上无明，可谓自今自古。
道乡歌
作者：邹浩
朝代：宋

要识道乡去处，只在微尘里许。不立四至封疆，不问二仪寒暑。日月常放光明，鸟兽率同歌舞。其俗无举无非，其民无喜无怒。别是一种乾坤，全异九州风土。师旷倾耳莫闻，离娄拭目莫睹。谁知有个冥蒙，踏着从来门户。入也不动脚跟，居也不记年所。行住坐卧虚徐，色声香味愚鲁。偶然成矩成规，未尝为鼠为虎。任他卜度纵横，迥脱机关取与。人间天上无明，可谓自今自古。
道乡赞二首
作者：邹浩
朝代：宋

青草黄茅梦破，东阡西陌年丰。长与老农击壤，不知身世穷通。昔时吏部侍郎，今日道乡居士。毕竟这个是谁，一任更安名字。
道乡赞二首·其一
作者：邹浩
朝代：宋

青草黄茅梦破，东阡西陌年丰。长与老农击壤，不知身世穷通。
道乡赞二首·其一
作者：邹浩
朝代：宋

青草黄茅梦破，东阡西陌年丰。
长与老农撃壌，不知身世穷通。
道乡赞二首·其二
作者：邹浩
朝代：宋

昔时吏部侍郎，今日道乡居士。毕竟这个是谁，一任更安名字。
道乡赞二首·其二
作者：邹浩
朝代：宋

昔时吏部侍郎，今日道乡居士。
毕竟这箇是谁，一任更安名字。
道人徐清自南来彦和莹中才叔并令寄声
作者：邹浩
朝代：宋
体裁：七言律诗

吉语传来喜可知，岂无神物共扶持。但怜四载遭三黜，偶与三公作四夔。海上飓风应骤息，岭边炎瘴亦潜衰。相从会有还归日，却向江乡话此时。
道傍妇
作者：邹浩
朝代：宋

长插双钗低系裙，手持青伞步如云。忽然退傍芭蕉立，元是前头逢伯君。
道傍妇
作者：邹浩
朝代：宋

长插双钗低繫裙，手持青伞步如云。
忽然退傍芭蕉立，元是前头逢伯君。
道正移爇？来
作者：邹浩
朝代：宋

仙家春色不曾空，亦有？？占暖风。丹桂叶舒推重碧，蟠桃花发避深红。尽教带土培轩外，行欲移根过浙中。最好高堂归献寿，年年光映棣花丛。
道正移爇�来
作者：邹浩
朝代：宋
体裁：七言律诗

仙家春色不曾空，亦有��占暖风。丹桂叶舒推重碧，蟠桃花发避深红。尽教带土培轩外，行欲移根过浙中。最好高堂归献寿，年年光映棣花丛。
道正移爇𦰡来
作者：邹浩
朝代：宋

仙家春色不曾空，亦有𧄒𦰡占暖风。
丹桂叶舒推重碧，蟠桃花发避深红。
尽教带土培轩外，行欲移根过浙中。
最好高堂归献寿，年年光映棣花丛。
遗酒
作者：邹浩
朝代：宋

载酒来过亦可怜，持杯先已口流涎。香浮八桂风光胜，波动兼金月影圆。共醉有时依竹卧，独醒无复愧渔船。此中天地尤安稳，莫向尘埃盛处传。
遗酒
作者：邹浩
朝代：宋

载酒来过亦可怜，持杯先已口流涎。
香浮八桂风光胜，波动兼金月影圆。
共醉有时依竹卧，独醒无復愧渔船。
此中天地尤安稳，莫向尘埃盛处传。
遣感
作者：邹浩
朝代：宋
体裁：七言绝句

我命还须我自推，细微休更问蓍龟。枯茎朽骨犹能兆，岂有灵台不了知。
邻家集射
作者：邹浩
朝代：宋

墙东金鼓不停声，知是将军奕世孙。莫浪鸣弓向飞雁，一年一度到中原。
邻家集射
作者：邹浩
朝代：宋

墻东金鼓不停声，知是将军奕世孙。
莫浪鸣弓向飞鴈，一年一度到中原。
郊行呈彦祖
作者：邹浩
朝代：宋

迟日初乾雪径沙，等閒联骑过田家。长官标格风尘外，衰草坡前报晚衙。
郊行呈彦祖
作者：邹浩
朝代：宋

迟日初干雪径沙，等閒联骑过田家。
长官标格风尘外，衰草坡前报晚衙。
酬黄秀才见寄
作者：邹浩
朝代：宋
体裁：七言律诗

自期谋道不谋身，不逐轻狂戏此春。读史穷经求在我，攀龙附凤彼何人。一言逢主未如志，百结成衣肯叹贫。早晚病除堪属思，新诗莫厌起予频。
醉者
作者：邹浩
朝代：宋
体裁：七言绝句

至化无私被远方，渔樵谁不似颠狂。得钱沽酒争酬酢，执手高歌入醉乡。
醉饮
作者：邹浩
朝代：宋

我生不嗜酒，断来仍十年。
前年窜岭表，去年斥湖边。
欲以御瘴湿，乃復酒至前。
一杯復一杯，朝暮常醺然。
因之醉乡游，别是一山川。
日月不相促，万物同暄妍。
眼界绝尘污，耳根遗俗譞。
心平气自和，妙与天地全。
歠糟而餔醨，信以昔人贤。
琴外陶靖节，诗中李谪仙。
声利挽不回，昏昏长醉眠。
有师谁得之，我奉以周旋。
醉饮
作者：邹浩
朝代：宋

我生不嗜酒，断来仍十年。前年窜岭表，去年斥湖边。欲以禦瘴湿，乃复酒至前。一杯复一杯，朝暮常醺然。因之醉乡游，别是一山川。日月不相促，万物同暄妍。眼界绝尘污，耳根遗俗譞。心平气自和，妙与天地全。歠糟而餔醨，信以昔人贤。琴外陶靖节，诗中李谪仙。声利挽不回，昏昏长醉眠。有师谁得之，我奉以周旋。
重午王文辅送米食张云卿送新酒来因成绝句
作者：邹浩
朝代：宋

水团粽子恰登门，白酒持来更满樽。节物人情总堪醉，况归田里已承恩。
重午王文辅送米食张云卿送新酒来因成绝句
作者：邹浩
朝代：宋

水糰糉子恰登门，白酒持来更满樽。
节物人情总堪醉，况归田里已承恩。
鉴华亭
作者：邹浩
朝代：宋

群芳移自岭南州，要使儿童慎厥修。看取逐时花烂熳，即知当日罪拘留。黄茅瘴里诚难脱，紫极光中偶见收。汝辈但将吾作鉴，勿愁忠孝不优游。
鍳华亭
作者：邹浩
朝代：宋

羣芳移自岭南州，要使儿童慎厥修。
看取逐时花烂熳，即知当日罪拘留。
黄茅瘴裏诚难脱，紫极光中偶见收。
汝辈但将吾作鍳，勿愁忠孝不优游。
钦道
作者：邹浩
朝代：宋

谁谓南方世乏人，斯人见义若风生。
吉凶祸福略无惜，父子弟兄同此情。
袖裏珠光携合浦，胸中潭影到昭平。
它年野史谁操笔，定以青编着姓名。
钦道
作者：邹浩
朝代：宋

谁谓南方世乏人，斯人见义若风生。吉凶祸福略无惜，父子弟兄同此情。袖里珠光携合浦，胸中潭影到昭平。它年野史谁操笔，定以青编著姓名。
铜池
作者：邹浩
朝代：宋

匀叠滩头碎石，满添江面清流。聊向个中儿戏，不知何处尘浮。
铜池
作者：邹浩
朝代：宋

匀迭滩头碎石，满添江面清流。
聊向箇中儿戏，不知何处尘浮。
閒步
作者：邹浩
朝代：宋

不出柴门半月强，偶随鸥鹭到池塘。
荷花莲叶薫风裏，一似去年无限香。
閒步
作者：邹浩
朝代：宋

不出柴门半月强，偶随鸥鹭到池塘。荷花莲叶薰风里，一似去年无限香。
閒步
作者：邹浩
朝代：宋

冬来风雨併，今日偶晴明。
况是亲朋集，聊将笑语行。
青云随步武，朱鹭入逢迎。
无限欣然思，都随指顾生。
閒步
作者：邹浩
朝代：宋

冬来风雨并，今日偶晴明。况是亲朋集，聊将笑语行。青云随步武，朱鹭入逢迎。无限欣然思，都随指顾生。
閒轩
作者：邹浩
朝代：宋

结构俯危城，公余杖履轻。
事随尘自远，心与水长清。
隐几鱼方乐，开窗雨乍晴。
憧憧渡头客，谁会此时情。
閒轩
作者：邹浩
朝代：宋

结构俯危城，公馀杖履轻。事随尘自远，心与水长清。隐几鱼方乐，开窗雨乍晴。憧憧渡头客，谁会此时情。
闻仲弓得籍田令
作者：邹浩
朝代：宋

夏木如云作昼清，西豪无复岸纶巾。知君谈笑籍田去，又喜长安有故人。
闻仲弓得籍田令
作者：邹浩
朝代：宋

夏木如云作昼清，西豪无復岸纶巾。
知君谈笑籍田去，又喜长安有故人。
闻仲殊长老化去甚异
作者：邹浩
朝代：宋

逆行天莫测，雉作渎中经。沤灭风前质，莲开火后形。钵盂残蜜白，炉灶冷烟清。空有谁家曲，人间得细听。
闻仲殊长老化去甚异
作者：邹浩
朝代：宋

逆行天莫测，雉作渎中经。
沤灭风前质，莲开火后形。
钵盂残蜜白，炉竈冷烟清。
空有谁家曲，人间得细听。
闻吴圣取还朝
作者：邹浩
朝代：宋

庚子频年忧患同，君依坟土我飘蓬。闻君已复云霄上，顾我须逃瘴雾中。学校他年齐出处，朝廷今日异穷通。敝庐归去无他事，惟愿时和岁岁丰。
闻吴圣取还朝
作者：邹浩
朝代：宋

庚子频年忧患同，君依坟土我飘蓬。
闻君已復云霄上，顾我须逃瘴雾中。
学校他年齐出处，朝廷今日异穷通。
敝庐归去无他事，惟愿时和岁岁丰。
闻周仲修复致仕
作者：邹浩
朝代：宋

继述嘉谋圣主知，拂衣缘底便言归。往而能返非难事，安不忘危是识机。西子扁舟藏国艳，鲈鱼一箸出江肥。公乎有地相容否，才脱拘挛去似飞。
闻周仲修復致仕
作者：邹浩
朝代：宋

继述嘉谋圣主知，拂衣缘底便言归。
往而能返非难事，安不忘危是识机。
西子扁舟藏国艶，鲈鱼一筯出江肥。
公乎有地相容否，纔脱拘挛去似飞。
闻存之游京师且邸报达官有荐之者
作者：邹浩
朝代：宋
体裁：七言律诗

昨来不肯听朝鸡，乞得真宫即日归。老衲蒲团閒共倚，少师玉麈醉同挥。谁知捷径嵩山在，未觉心驰魏阙非。绿鸭陂中钓竿手，只应从此叩黄扉。
闻小引呈仲孺文仲
作者：邹浩
朝代：宋
体裁：七言绝句

香中日月久无邻，特地过从两玉人。何必开轩视天壤，角声嘹亮自知春。
闻州学补试
作者：邹浩
朝代：宋

辟廱泮水旧先生，十五余年经自横。
今日传闻试多士，尚疑身復任权衡。
闻州学补试
作者：邹浩
朝代：宋

辟廱泮水旧先生，十五馀年经自横。今日传闻试多士，尚疑身复任权衡。
闻市中遗火殆尽
作者：邹浩
朝代：宋

市井才如一小虚，更堪回禄扫成墟。从今匕箸知何有，百煎江流瀹野蔬。锥刀利害日相摩，生火由来势自多。咫尺长江水何限，不能飞洒奈炎何。何暇从容白丈人，火边绠缶定纷纷。徙薪曲突非无策，自是当时藐不闻。
闻市中遗火殆尽·其一
作者：邹浩
朝代：宋

市井才如一小虚，更堪回禄扫成墟。从今匕箸知何有，百煎江流瀹野蔬。
闻市中遗火殆尽·其一
作者：邹浩
朝代：宋

市井纔如一小虚，更堪回禄扫成墟。
从今匕箸知何有，百煎江流瀹野蔬。
闻市中遗火殆尽·其三
作者：邹浩
朝代：宋
体裁：七言绝句

何暇从容白丈人，火边绠缶定纷纷。徙薪曲突非无策，自是当时藐不闻。
闻市中遗火殆尽·其二
作者：邹浩
朝代：宋
体裁：七言绝句

锥刀利害日相摩，生火由来势自多。咫尺长江水何限，不能飞洒奈炎何。
闻归田之命怀同废诸公
作者：邹浩
朝代：宋

同时废逐十余人，我是丹书第一名。
方向岭边思往咎，忽蒙天上许归耕。
诸公想亦茅连茹，此日宜皆水濯缨。
覆载恩深力图报，从今尤在罄精诚。
闻归田之命怀同废诸公
作者：邹浩
朝代：宋

同时废逐十馀人，我是丹书第一名。方向岭边思往咎，忽蒙天上许归耕。诸公想亦茅连茹，此日宜皆水濯缨。覆载恩深力图报，从今尤在罄精诚。
闻彦和过桂州
作者：邹浩
朝代：宋

人臣难有己，况复顾其家。忘家以徇国，致主为勋华。割爱非不仁，成功讵能加。御史殿中杰，指摘生疵瑕。昔如鹄矫云，今如兔罹罝。省符到房陵，驱逐殊喧哗。即日出门去，形影自天涯。羁皇携众雏，惊散随风沙。渺漭失处所，何由书报嘉。君心固已定，闻者空伤嗟。削迹投炎荒，有吏督其后。一州一易之，稍缓辄訾诟。所历多官僚，岂无亲且旧。前车覆未遥，不敢略回脰。谁谓桂岭僧，于君独勤厚。沐浴君发肤，浣濯君领袖。使君霜柏姿，凛凛出尘雾。真风绝顾瞻，高义激颓仆。乃知世外情，非复世间构。呜呼君何忧，时命不终缪。
闻彦和过桂州·其一
作者：邹浩
朝代：宋

人臣难有己，况复顾其家。忘家以徇国，致主为勋华。割爱非不仁，成功讵能加。御史殿中杰，指摘生疵瑕。昔如鹄矫云，今如兔罹罝。省符到房陵，驱逐殊喧哗。即日出门去，形影自天涯。羁皇携众雏，惊散随风沙。渺漭失处所，何由书报嘉。君心固已定，闻者空伤嗟。
闻彦和过桂州·其一
作者：邹浩
朝代：宋

人臣难有己，况復顾其家。
忘家以狥国，致主为勋华。
割爱非不仁，成功讵能加。
御史殿中杰，指摘生疵瑕。
昔如鹄矫云，今如兔罹罝。
省符到房陵，驱逐殊喧譁。
即日出门去，形影自天涯。
羁皇携众雏，惊散随风沙。
渺漭失处所，何由书报嘉。
君心固已定，闻者空伤嗟。
闻彦和过桂州·其二
作者：邹浩
朝代：宋

削迹投炎荒，有吏督其后。
一州一易之，稍缓輙訾诟。
所历多官僚，岂无亲且旧。
前车覆未遥，不敢略回脰。
谁谓桂岭僧，于君独勤厚。
沐浴君髪肤，澣濯君领袖。
使君霜柏姿，凛凛出尘雾。
真风绝顾瞻，高义激頽仆。
乃知世外情，非復世间构。
呜呼君何忧，时命不终缪。
闻彦和过桂州·其二
作者：邹浩
朝代：宋

削迹投炎荒，有吏督其后。一州一易之，稍缓辄訾诟。所历多官僚，岂无亲且旧。前车覆未遥，不敢略回脰。谁谓桂岭僧，于君独勤厚。沐浴君发肤，浣濯君领袖。使君霜柏姿，凛凛出尘雾。真风绝顾瞻，高义激颓仆。乃知世外情，非复世间构。呜呼君何忧，时命不终缪。
闻愈清老游天台
作者：邹浩
朝代：宋

不作寒岩枯木身，又随云起别芜城。大方广寺果随喜，苦集灭人应奉迎。山色何如霍山色，溪声孰似偃溪声。莫教却被阿兰笑，此个老翁犹相生。
闻愈清老游天台
作者：邹浩
朝代：宋

不作寒岩枯木身，又随云起别芜城。
大方广寺果随喜，苦集灭人应奉迎。
山色何如霍山色，溪声孰似偃溪声。
莫教却被阿兰笑，此箇老翁犹相生。
闻放归田
作者：邹浩
朝代：宋

天地曾无一物遗，孤臣今许返庭闱。
黄茅瘴裏抽身出，青草湖边鼓棹归。
衣锦还乡难并比，承颜称寿倍光辉。
恩深骨肉何由报，空有精诚贯紫微。
闻放归田
作者：邹浩
朝代：宋

天地曾无一物遗，孤臣今许返庭闱。黄茅瘴里抽身出，青草湖边鼓棹归。衣锦还乡难并比，承颜称寿倍光辉。恩深骨肉何由报，空有精诚贯紫微。
闻政公住庵将成辄以只么名之并寄绝句
作者：邹浩
朝代：宋
体裁：七言绝句

纵横参了祖师禅，聊唱还乡信此缘。粥饭年来一齐足，不妨和束带刀眠。
闻朱世英再知江宁府
作者：邹浩
朝代：宋
体裁：七言律诗

归领真祠未几时，牙兵重展旧旌旗。向来孰不歌来暮，今去欢然释去思。竹马渡江腾骏足，甘棠拂户动高枝。钟山只恐违初兴，径入鹓行侍玉墀。
闻正夫迁门下
作者：邹浩
朝代：宋

促膝论心十二年，有时忠愤泪潸然。不闻一事拳拳救，但见三台每每迁。天地岂容将计免，国家能报乃身全。它时会有相逢日，解说何由复自贤。
闻正夫迁门下
作者：邹浩
朝代：宋

促膝论心十二年，有时忠愤泪澘然。
不闻一事拳拳救，但见三台每每迁。
天地岂容将计免，国家能报乃身全。
它时会有相逢日，解说何由復自贤。
闻王吕二公罢郡皆得宫观
作者：邹浩
朝代：宋
体裁：七言律诗

庚子同灾知几人，二公华显独超伦。比闻贬责祠宫去，始信推移运数均。势冷有官犹是贵，居閒无禄未为贫。须知削籍投荒者，惟望归欤作幸民。
闻王若愚除桂帅
作者：邹浩
朝代：宋

鸾台凤阁并门居，同荷先皇奖眷殊。谏草悠悠空皎日，年华忽忽几青蒲。朝廷择帅君来越，乡里容身我念吴。万事循环总如此，目前何必较荣枯。
闻王若愚除桂帅
作者：邹浩
朝代：宋

鸾台凤阁并门居，同荷先皇奬眷殊。
谏草悠悠空皎日，年华忽忽几青蒲。
朝廷择帅君来越，乡里容身我念吴。
万事循环总如此，目前何必较荣枯。
闻茉莉香
作者：邹浩
朝代：宋

日收炎照沈沈去，月放凉光冉冉回。茉莉一如知我意，并从轩外送香来。青琅玕里白玫瑰，不受尘氛天自开。最好夜凉初雨过，清香习习向人来。
闻茉莉香·其一
作者：邹浩
朝代：宋

日收炎照沈沈去，月放凉光冉冉回。
茉莉一如知我意，併从轩外送香来。
闻茉莉香·其一
作者：邹浩
朝代：宋

日收炎照沈沈去，月放凉光冉冉回。茉莉一如知我意，并从轩外送香来。
闻茉莉香·其二
作者：邹浩
朝代：宋

青琅玕裏白玫瑰，不受尘氛天自开。
最好夜凉初雨过，清香习习向人来。
闻茉莉香·其二
作者：邹浩
朝代：宋

青琅玕里白玫瑰，不受尘氛天自开。最好夜凉初雨过，清香习习向人来。
闻莺
作者：邹浩
朝代：宋

樱桃初熟露珠轻，客裏光阴晓更清。
犹恐先生只归梦，故携天籁入风声。
闻莺
作者：邹浩
朝代：宋

樱桃初熟露珠轻，客里光阴晓更清。犹恐先生只归梦，故携天籁入风声。
闻霍仁仲唱名第一
作者：邹浩
朝代：宋

吾乡魁选久萧条，深喜高才偶圣朝。天子六龙飞紫极，状元一鹗奋丹霄。拜亲此日荣谁及，报国他时事更超。四海欢然重改观，常州真是出英标。
闻霍仁仲唱名第一
作者：邹浩
朝代：宋

吾乡魁选久萧条，深喜高才偶圣朝。
天子六龙飞紫极，状元一鹗奋丹霄。
拜亲此日荣谁及，报国他时事更超。
四海讙然重改观，常州真是出英标。
闻鹧鸪
作者：邹浩
朝代：宋

默默炎荒已岁余，音书那復阻三吴。
晚来何限青天出，独倚栏杆闻鹧鸪。
闻鹧鸪
作者：邹浩
朝代：宋

默默炎荒已岁馀，音书那复阻三吴。晚来何限青天出，独倚栏杆闻鹧鸪。
闾丘大夫挽词
作者：邹浩
朝代：宋

鸳鸾纷集日，松桧掩新茔。持节空诸路，分符谩列城。闽山馀旧峻，淮水漾前清。地下虽难作，功名凛似生。营邱何处是，不复问归期。世事三吴冷，风霜八月悲。生平虽爵禄，身后只书诗。恩报嗟无及，初心折涕洟。
闾丘大夫挽词·其一
作者：邹浩
朝代：宋

鸳鸾纷集日，松桧掩新茔。
持节空诸路，分符谩列城。
闽山余旧峻，淮水漾前清。
地下虽难作，功名凛似生。
闾丘大夫挽词·其一
作者：邹浩
朝代：宋

鸳鸾纷集日，松桧掩新茔。持节空诸路，分符谩列城。闽山馀旧峻，淮水漾前清。地下虽难作，功名凛似生。
闾丘大夫挽词·其二
作者：邹浩
朝代：宋

营邱何处是，不复问归期。世事三吴冷，风霜八月悲。生平虽爵禄，身后只书诗。恩报嗟无及，初心折涕洟。
闾丘大夫挽词·其二
作者：邹浩
朝代：宋

营邱何处是，不復问归期。
世事三吴冷，风霜八月悲。
生平虽爵禄，身后只书诗。
恩报嗟无及，初心折涕洟。
阎求仁太博挽词
作者：邹浩
朝代：宋

东国论交处，于今马鬣归。江山愁欲变，冠剑歘成非。事业知谁睹，声名只自飞。苍苍不容问，落日掩晴晖。踵门寒日后，留语竟黄昏。能得几日别，遽为千古魂。根尘元自了，生死更何言。独有人间泪，随风落九原。
阎求仁太博挽词·其一
作者：邹浩
朝代：宋

东国论交处，于今马鬛归。
江山愁欲变，冠剑歘成非。
事业知谁睹，声名只自飞。
苍苍不容问，落日掩晴晖。
阎求仁太博挽词·其一
作者：邹浩
朝代：宋

东国论交处，于今马鬣归。江山愁欲变，冠剑歘成非。事业知谁睹，声名只自飞。苍苍不容问，落日掩晴晖。
阎求仁太博挽词·其二
作者：邹浩
朝代：宋
体裁：五言律诗

踵门寒日后，留语竟黄昏。能得几日别，遽为千古魂。根尘元自了，生死更何言。独有人间泪，随风落九原。
阳朔路
作者：邹浩
朝代：宋

云裏峰峦千万重，中间一路与天通。
新阳已约为前导，回我车轮朝帝宫。
阳朔路
作者：邹浩
朝代：宋

云里峰峦千万重，中间一路与天通。新阳已约为前导，回我车轮朝帝宫。
阻雨呈由正
作者：邹浩
朝代：宋

秋风吹雨入疏棂，永夜漫漫双眼明。借问泥涂困行李，何如南亩念西成。炼石曾闻补就天，如何淫雨尚绵绵。只应知我班荆意，欲使从容夫子前。
阻雨呈由正·其一
作者：邹浩
朝代：宋

秋风吹雨入疏棂，永夜漫漫双眼明。借问泥涂困行李，何如南亩念西成。
阻雨呈由正·其一
作者：邹浩
朝代：宋

秋风吹雨入疏櫺，永夜漫漫双眼明。
借问泥涂困行李，何如南亩念西成。
阻雨呈由正·其二
作者：邹浩
朝代：宋

炼石曾闻补就天，如何淫雨尚绵绵。只应知我班荆意，欲使从容夫子前。
阻雨呈由正·其二
作者：邹浩
朝代：宋

炼石曾闻补就天，如何滛雨尚绵绵。
只应知我班荆意，欲使从容夫子前。
陈满堂
作者：邹浩
朝代：宋
体裁：七言绝句

满堂当日亦飞升，金笋无根不复生。惟有明皇留辇处，至今云雾半山横。
陈满堂
作者：邹浩
朝代：宋

满堂当日亦飞昇，金笋无根不復生。
惟有明皇留辇处，至今云雾半山横。
陈瑩中画像赞
作者：邹浩
朝代：宋

凤阁鸾台何许，天涯地角周游。此老老而益壮，超然一段风流。了了了时非了，非非非处何非。要识此翁端的，试看笔下形仪。
陈莹中画像赞
作者：邹浩
朝代：宋

了了了陧非了，非非非处何非。
要识此翁端的，试看笔下形仪。
陈莹中画像赞·其一
作者：邹浩
朝代：宋
体裁：赞

凤阁鸾台何许，天涯地角周游。此老老而益壮，超然一段风流。
陈莹中画像赞·其二
作者：邹浩
朝代：宋
体裁：赞

了了了时非了，非非非处何非。要识此翁端的，试看笔下形仪。
除名
作者：邹浩
朝代：宋

前年除名窜新州，今年除名窜昭州。
我名无实浪自得，坐此人间多怨讐。
恩深天地贷斧钺，除之又除名不留。
虽然未即听逐便，已觉此身民是俦。
裂冠毁冕散车马，幅巾杖屦西南陬。
行者争道舍争席，所向尔汝纷应酬。
洞山有语久弗契，忽然一笑知来由。
我追我随非我患，那用避如韩伯休。
除名
作者：邹浩
朝代：宋

前年除名窜新州，今年除名窜昭州。我名无实浪自得，坐此人间多怨雠。恩深天地贷斧钺，除之又除名不留。虽然未即听逐便，已觉此身民是俦。裂冠毁冕散车马，幅巾杖屦西南陬。行者争道舍争席，所向尔汝纷应酬。洞山有语久弗契，忽然一笑知来由。我追我随非我患，那用避如韩伯休。
陶丘
作者：邹浩
朝代：宋

山河融结皆奇状，此丘之形谁与创。一成为敦再为陶，二帝昌时已询访。至今禹贡名字存，气势仍容菏泽傍。普天率土此其中，杂遝舟车来四向。分茅开国南面尊，屡致千金谢齐相。尔来日月几春冬，兴废相寻人物上。纷纷万事已尘埃，此丘迤逦初无恙。平生苦死嗜登临，准拟携筇事疏放。冷云寒日满荆榛，蕞尔令人重悽怆。会须东走泰山颠，纵目乾坤更何障。
陶丘
作者：邹浩
朝代：宋

山河融结皆奇状，此丘之形谁与剏。
一成为敦再为陶，二帝昌时已询访。
至今禹贡名字存，气势仍容菏泽傍。
普天率土此其中，杂沓舟车来四向。
分茅开国南面尊，屡致千金谢齐相。
尔来日月几春冬，兴废相寻人物上。
纷纷万事已尘埃，此丘迤逦初无恙。
平生苦死嗜登临，准拟携笻事疏放。
冷云寒日满荆榛，蕞尔令人重悽怆。
会须东走泰山颠，纵目干坤更何障。
集经文为要诀
作者：邹浩
朝代：宋

黄童妙音难可闻，若得三宫存玄丹。中有童子冥上玄，回紫抱黄入丹田。闭塞三关握固停，三气右回九道明。恍惚之间至清灵，散化五形变万神。千千百百自相连，共入太室璇玑门。三老同坐各有朋，高拱无为魂魄安。玉笢金籥常完坚，内守坚固真之真。真人既至使六丁，内挟列月列宿陈。物物不干泰而平，百二十年犹可还。使人长生升九天，上清紫霞虚皇前。
集经文为要诀
作者：邹浩
朝代：宋

黄童妙音难可闻，若得三宫存玄丹。
中有童子冥上玄，回紫抱黄入丹田。
闭塞三关握固停，三气右回九道明。
恍惚之间至清灵，散化五形变万神。
千千百百自相连，共入太室璇玑门。
三老同坐各有朋，高拱无为魂魄安。
玉笢金籥常完坚，内守坚固真之真。
真人既至使六丁，内挟列月列宿陈。
物物不干泰而平，百二十年犹可还。
使人长生昇九天，上清紫霞虚皇前。
雨中
作者：邹浩
朝代：宋
体裁：七言绝句

五月沉阴久不开，冷风吹雨满天街。老农且莫愁蚕麦，丞相祈晴已宿斋。
雪中呈秀老原道
作者：邹浩
朝代：宋
体裁：七言绝句

引舟西上正隆冬，千里隋堤雪翳空。恰似常年三月尾，柳花凌乱逐东风。
雪中对竹
作者：邹浩
朝代：宋
体裁：古风

飞雪一何情，拜我南轩竹。骈头控于地，默默隃信宿。寒花本轻扬，丛集乃折轴。况此梢云姿，萧然异凡木。飘风亦狂生，端来助陵蹴。似欲揉直柯，绕指惟所欲。焉知天与刚，初不愧幽独。罄折虽尔为，且异望尘辱。晨光破沈阴，春色盈两目。风雪安在哉，竹犹故时玉。
雪中怀述之
作者：邹浩
朝代：宋

不为梁园赋，因辞颍水滨。
谁知遇风雪，孤坐耿阳春。
问路无来辙，携笻匪旧邻。
从君一樽酒，犹喜有诗人。
雪中怀述之
作者：邹浩
朝代：宋

不为梁园赋，因辞颍水滨。谁知遇风雪，孤坐耿阳春。问路无来辙，携筇匪旧邻。从君一樽酒，犹喜有诗人。
雪中简次萧求团茶
作者：邹浩
朝代：宋
体裁：七言绝句

竹上松间敲玉花，最宜石鼎荐灵芽。蓬门不识苍龙璧，借问风流宰相家。
霞老于云会堂后开小轩为以览胜名之因示短句
作者：邹浩
朝代：宋
体裁：七言绝句

潇湘之胜渺无穷，尽入西轩一览中。须信高山巧方便，为人别自有家风。
靖节堂分题得重字
作者：邹浩
朝代：宋

儒衣隘绵区，冰炭非一种。邂逅心事同，清标揖孤耸。驾言仁义涂，相与戒前从。廓廓膺肺间，何由纳天宠。春风入高堂，文字竞拳勇。妙句窥杜陵，微语倾叔重。翘然真四夔，吾道有扶拥。遂令斥鴳姿，端为钟鼓悚。从今日喧妍，胜处宜接踵。独恨韩城君，伶俜泣新垄。
靖节堂分题得重字
作者：邹浩
朝代：宋

儒衣隘绵区，冰炭非一种。
邂逅心事同，清标揖孤耸。
驾言仁义涂，相与戒前从。
廓廓膺肺间，何由纳天宠。
春风入高堂，文字竞拳勇。
妙句窥杜陵，微语倾叔重。
翘然真四夔，吾道有扶拥。
遂令斥鷃姿，端为钟鼓悚。
从今日喧妍，胜处宜接踵。
独恨韩城君，伶俜泣新垄。
静阅堂
作者：邹浩
朝代：宋

左辖诸郎朝散君，顷年于此岸纶巾。谁知还是风炎日，我亦来为堂上人。菡萏波澄端自倚，桄榔烟静几番新。静中阅尽荣枯事，独爱龙山万古春。
静阅堂
作者：邹浩
朝代：宋

左辖诸郎朝散君，顷年于此岸纶巾。
谁知还是风炎日，我亦来为堂上人。
菡蓞波澄端自倚，桄榔烟静几番新。
静中阅尽荣枯事，独爱龙山万古春。
韩园
作者：邹浩
朝代：宋

春风挽我出，邂逅陪友生。滨湖足胜事，系马聊班荆。疏柳傲清浅，孤芳媚晴明。禽哢杂鱼跃，日转无人行。此间已深趣，继踵仍高情。犀局自胜负，玉轸谁亏成。盈樽不在饮，会意时一倾。岂减七贤游，亦云四者并。如何渺茫外，忽起丝竹声。未暇从尔为，目断陉山横。
韩园
作者：邹浩
朝代：宋

春风挽我出，邂逅陪友生。
滨湖足胜事，繫马聊班荆。
疏柳傲清浅，孤芳媚晴明。
禽咔杂鱼跃，日转无人行。
此间已深趣，继踵仍高情。
犀局自胜负，玉轸谁亏成。
盈樽不在饮，会意时一倾。
岂减七贤游，亦云四者并。
如何渺茫外，忽起丝竹声。
未暇从尔为，目断陉山横。
顺阳东山下小池
作者：邹浩
朝代：宋
体裁：七言绝句

行尽江山知几重，山前池沼尚残红。尘埃满眼欣相见，驻马垂杨夹岸风。
颖桥僧舍壁间有诗颇怨不遇因次其韵刺之
作者：邹浩
朝代：宋
体裁：古风

食肝何必马，食鱼何必鲂。趣操苟冰炭，谁能屈邹阳。人间所荣观，金门与玉堂。患失纷鄙夫，白首犹悢悢。岂识君子心，草衣如绣裳。薮泽方尉罗，鹪鹏已翱翔。
题义明定慧庵
作者：邹浩
朝代：宋
体裁：七言绝句

结草依山名定慧，于此冥心第一义。垆香深炷席帘垂，老僧不见庵外事。
题仁老所画枕屏·其一
作者：邹浩
朝代：宋
体裁：七言绝句

昔侍先君官四明，往来皆向此中行。昊天欲报嗟何及，空对小屏无限情。
题仁老所画枕屏·其三
作者：邹浩
朝代：宋

古堰横空舟楫回，曹娥江上候潮来。
全家弥月寒光裏，日日鲜鳞醉泼醅。
题仁老所画枕屏·其三
作者：邹浩
朝代：宋

古堰横空舟楫回，曹娥江上候潮来。全家弥月寒光里，日日鲜鳞醉泼醅。
题仁老所画枕屏·其二
作者：邹浩
朝代：宋

万顷红蕖照落晖，五云门外贺家池。别来无复当时兴，二十四年空自知。
题仁老所画枕屏·其二
作者：邹浩
朝代：宋

万顷红蕖照落晖，五云门外贺家池。
别来无復当时兴，二十四年空自知。
题仁老所画枕屏·其五
作者：邹浩
朝代：宋
体裁：五言绝句

身在九疑麓，门当二水流。谁知剡中胜，朝夕助嬉游。
题仁老所画枕屏·其五
作者：邹浩
朝代：宋

身在九疑麓，门当二水流。谁知剡中胜，朝夕助嬉游。昔侍先君官四明，往来皆向此中行。昊天欲报嗟何及，空对小屏无限情。万顷红蕖照落晖，五云门外贺家池。别来无复当时兴，二十四年空自知。古堰横空舟楫回，曹娥江上候潮来。全家弥月寒光里，日日鲜鳞醉泼醅。天华寺前维小舟，僧窗轩豁留清眸。平湖秋霁净如镜，时复轻轻飞白鸥。
题仁老所画枕屏·其四
作者：邹浩
朝代：宋

天华寺前维小舟，僧窗轩豁留清眸。平湖秋霁净如镜，时复轻轻飞白鸥。
题仁老所画枕屏·其四
作者：邹浩
朝代：宋

天华寺前维小舟，僧窗轩豁留清眸。
平湖秋霁浄如镜，时復轻轻飞白鸥。
题仙居阁
作者：邹浩
朝代：宋
体裁：七言绝句

心镜圆明照不穷，晋公元自宝青铜。真人外景虽能睹，争识希夷造化功。
题刘松年画团扇二首·其二
作者：邹浩
朝代：宋
体裁：七言绝句

荷叶如钱三月时，幅巾藜杖一追随。尔来胜事知多少，惟有风标公子知。
题双芝轩
作者：邹浩
朝代：宋

难弟难兄强氏子，太学声名耸多士。同时流辈久公卿，犹傍短檠业文史。今年鉴拔贡辟廱，伯仲皆升从此起。集英春晓拱天临，龙头妙绝人间喜。鸾台凤阁便腾骞，况乃吾乡有前比。向来胸中宇宙宽，包尽华夷无复委。发为勋业助尧仁，肯令元凯常专美。倘如不信视双芝，端不虚生漫黄紫。
题双芝轩
作者：邹浩
朝代：宋

难弟难兄强氏子，太学声名耸多士。
同时流辈久公卿，犹傍短檠业文史。
今年鉴拔贡辟廱，伯仲皆升从此起。
集英春晓拱天临，龙头妙绝人间喜。
鸾台凤阁便腾骞，况乃吾乡有前比。
向来胸中宇宙寛，包尽华夷无復委。
发为勋业助尧仁，肯令元凯常専美。
倘如不信视双芝，端不虚生漫黄紫。
题慈德寺颐堂为长老宗颢作
作者：邹浩
朝代：宋
体裁：七言律诗

龙隐岩前忽转头，翛然瓶锡此淹留。十方法界元无限，一片心田自有秋。草木曲躬归白足，江山依位拱青眸。我来不问西来意，独喜茶香啜满瓯。
题成立道飞香阁
作者：邹浩
朝代：宋

碧池千亩红莲花，勅书楼下醇儒家。
跻民仁寿逢主圣，欣与万邦无叹嗟。
六经变化天地阔，何处不可为生涯。
只今耆域在庭户，信手掇取皆灵芽。
气运回环助调爕，各正性命逾尘沙。
是渠病愈我亦愈，红莲影裏薫风斜。
阴功乘香飞北极，上帝首肯羣仙夸。
赠之丹桂一千尺，攀条直上凌苍霞。
题成立道飞香阁
作者：邹浩
朝代：宋

碧池千亩红莲花，敕书楼下醇儒家。跻民仁寿逢主圣，欣与万邦无叹嗟。六经变化天地阔，何处不可为生涯。只今耆域在庭户，信手掇取皆灵芽。气运回环助调燮，各正性命逾尘沙。是渠病愈我亦愈，红莲影里薰风斜。阴功乘香飞北极，上帝首肯群仙誇。赠之丹桂一千尺，攀条直上凌苍霞。
题蒋彦回绯桃轩
作者：邹浩
朝代：宋

何仙饥食王母桃，王母唤去瑶台高。怀中核乃长生种，付与东君谁适遭。蒋侯本是神仙族，扬州骑鹤飞游遨。回也不愚愚故道，不肯钓海连六鳌。变邓家田作蓝田，产玉成芝天所褒。柳将眼觑竟何睹，花着心觅空自劳。东风莫逆花柳外，洞然启尽扃鐍牢。铺张云霞驻迟日，暖红牵梦春陶陶。恍疑何仙只春是，衣绣还乡导旗旄。蒲萄浪兀弄明月，宁比倒着宫锦袍。从今结就千年实，食之工力逾圭刀。闻说扬州鹤知得，鼓翼已先鸣九皋。
题蒋彦回绯桃轩
作者：邹浩
朝代：宋

何仙饥食王母桃，王母唤去瑶台高。
怀中核乃长生种，付与东君谁适遭。
蒋侯本是神仙族，杨州骑鹤飞游遨。
回也不愚愚故道，不肯钓海连六鳌。
变邓家田作蓝田，产玉成芝天所褒。
柳将眼觑竟何睹，花着心觅空自劳。
东风莫逆花柳外，洞然启尽扃鐍牢。
铺张云霞驻迟日，暖红牵梦春陶陶。
恍疑何仙只春是，衣绣还乡导旗旄。
蒲萄浪兀弄明月，宁比倒着宫锦袍。
从今结就千年实，食之工力逾圭刀。
闻说扬州鹤知得，鼓翼已先鸣九皋。
题誉老无住阁
作者：邹浩
朝代：宋
体裁：七言律诗

不二门开刹海中，十方世界本来同。四威仪竟无所着，千手眼应如是通。弥勒当年曾示现，善才于此悉参同。而今我亦逢师处，聊击栏杆问祖风。
风起有感
作者：邹浩
朝代：宋

秋来郁郁但炎蒸，一夜狂飙骇四邻。断送冥鸿尤得势，留连残暑更无因。镜中鬓发虽非故，窗下灯檠渐可亲。勿似安仁儿女态，由看节物重悲辛。
风起有感
作者：邹浩
朝代：宋

秋来鬰鬰但炎蒸，一夜狂飈骇四邻。
断送冥鸿尤得势，留连残暑更无因。
镜中鬓髪虽非故，窗下灯檠渐可亲。
勿似安仁儿女态，由看节物重悲辛。
食荔枝
作者：邹浩
朝代：宋
体裁：七言绝句

曾向新州食荔枝，黄堂酒罢即言归。含香温玉还相遇，定是恩光照客衣。
饮桂州酒示柄
作者：邹浩
朝代：宋
体裁：古风

好酒如好人，虽久略不变。炎凉互推移，气味愈可见。岂若茅柴浆，多为众所贱。举杯吾得师，足以警閒燕。
马上
作者：邹浩
朝代：宋

策马戴残星，郊原破暑清。人间千万事，并入一时情。晴空云物不留形，大块遥呈一点青。闻说嵁岩隐君子，何当北面问黄庭。孤冢如山官路傍，老农指似是前王。可怜烜赫当年计，牧笛樵歌付夕阳。
马上·其一
作者：邹浩
朝代：宋

策马戴残星，郊原破暑清。
人间千万事，併入一时情。
马上·其一
作者：邹浩
朝代：宋

策马戴残星，郊原破暑清。人间千万事，并入一时情。
马上·其三
作者：邹浩
朝代：宋
体裁：七言绝句

孤冢如山官路傍，老农指似是前王。可怜烜赫当年计，牧笛樵歌付夕阳。
马上·其二
作者：邹浩
朝代：宋
体裁：七言绝句

晴空云物不留形，大块遥呈一点青。闻说嵁岩隐君子，何当北面问黄庭。
马上参寥示简元规诗用其韵寄之·其一
作者：邹浩
朝代：宋
体裁：七言绝句

千岩万壑久青天，一钵新从淮上旋。昨日浮云今止水，谁知庵内更无边。
马叔宝寄种竹诗次其韵
作者：邹浩
朝代：宋

穷年不挥斧，叹息无妙质。
谁知深眇中，环堵以为室。
纷笔如万牛，力挽未曾出。
论交余此君，聊为拂巾栉。
人间方好竽，萧萧乃鸣瑟。
兹焉得所投，陈雷信难匹。
昨来面墻心，举倡有风日。
莫似白乐天，殷勤在兜率。
马叔宝寄种竹诗次其韵
作者：邹浩
朝代：宋

穷年不挥斧，叹息无妙质。谁知深眇中，环堵以为室。纷笔如万牛，力挽未曾出。论交馀此君，聊为拂巾栉。人间方好竽，萧萧乃鸣瑟。兹焉得所投，陈雷信难匹。昨来面墙心，举倡有风日。莫似白乐天，殷勤在兜率。
高山
作者：邹浩
朝代：宋

莫道高山老古锥，歘令金碧照崔嵬。神通未必输摩诘，眼净方能识万回。捧打室中纷似雨，鼓椎堂上吼如雷。天长地久君王寿，从此宗风亘未来。
高山
作者：邹浩
朝代：宋

莫道高山老古锥，歘令金碧照崔嵬。
神通未必输摩诘，眼浄方能识万回。
捧打室中纷似雨，鼓椎堂上吼如雷。
天长地久君王寿，从此宗风亘未来。
鲜于大受蜕轩
作者：邹浩
朝代：宋

斲轮知读书，解牛知养生。天下一致耳，冰泮无馀情。向来所筌蹄，俄已蜩甲轻。岂必吟泽畔，始为当世清。鲁堂殆庶几，居然黜聪明。蠢蠢冠屦间，胸中妙难名。鼓铸虽有自，竟脱模范成。诗翁既迁去，委蜕今韩城。闭门作龙蛰，端俟风雷惊。文史聊寄径，与古将抗衡。何以识此心，标榜辉前楹。他年付卷舒，会见推善鸣。应怜刘季陵，寂寞初无声。
鲜于大受蜕轩
作者：邹浩
朝代：宋

斵轮知读书，解牛知养生。
天下一致耳，冰泮无余情。
向来所筌蹄，俄已蜩甲轻。
岂必吟泽畔，始为当世清。
鲁堂殆庶几，居然黜聪明。
蠢蠢冠屦间，胸中妙难名。
鼓铸虽有自，竟脱模范成。
诗翁既迁去，委蜕今韩城。
闭门作龙蛰，端俟风雷惊。
文史聊寄径，与古将抗衡。
何以识此心，标牓辉前楹。
他年付卷舒，会见推善鸣。
应怜刘季陵，寂寞初无声。
鷾鸸
作者：邹浩
朝代：宋
体裁：七言绝句

畏人常是袭人间，人不能伤自往还。争似鸾凰在寥廓，更无尘虑杳难攀。
鸦鸣
作者：邹浩
朝代：宋

老鸦声裏度朝昏，凶吉由来我不分。
惟有渊明心莫逆，一函经罢醉醺醺。
鸦鸣
作者：邹浩
朝代：宋

老鸦声里度朝昏，凶吉由来我不分。惟有渊明心莫逆，一函经罢醉醺醺。
默坐有感
作者：邹浩
朝代：宋
体裁：古风

后悔宁可追，称误岂容数。试观古来人，何以为先觉。一日三省躬，此事在力学。年光捷霜蹄，我心羞龌龊。
龙兴观有感
作者：邹浩
朝代：宋
体裁：五言律诗

自罢龙兴节，人间几岁穷。偶观尘榜暗，追感御炉穹。万事遗高躅，三清肃下风。钧天在何许，犹冀梦魂通。
龙图胡公挽词
作者：邹浩
朝代：宋

华屋初成后，安车未用时。谁知五朝旧，俄与九原期。德映文恭显，名参修简垂。凄凉独心事，无复尽施为。正尔逢千载，何为不百年。龙图虚旧阁，马鬣启新阡。方寸留天鉴，清规入世传。韦平向来盛，端属子孙贤。知己如公少，还乡特地亲。分携能几日，闻语歘惊人。永念恩常在，深惭报未伸。从横泪交下，空洒朔风频。
龙图胡公挽词·其一
作者：邹浩
朝代：宋

华屋初成后，安车未用时。谁知五朝旧，俄与九原期。德映文恭显，名参修简垂。凄凉独心事，无复尽施为。
龙图胡公挽词·其一
作者：邹浩
朝代：宋

华屋初成后，安车未用时。
谁知五朝旧，俄与九原期。
德映文恭显，名参修简垂。
凄凉独心事，无復尽施为。
龙图胡公挽词·其三
作者：邹浩
朝代：宋
体裁：五言律诗

知己如公少，还乡特地亲。分携能几日，闻语歘惊人。永念恩常在，深惭报未伸。从横泪交下，空洒朔风频。
龙图胡公挽词·其二
作者：邹浩
朝代：宋

正尔逢千载，何为不百年。
龙图虚旧阁，马鬛启新阡。
方寸留天鉴，清规入世传。
韦平向来盛，端属子孙贤。
龙图胡公挽词·其二
作者：邹浩
朝代：宋

正尔逢千载，何为不百年。龙图虚旧阁，马鬣启新阡。方寸留天鉴，清规入世传。韦平向来盛，端属子孙贤。
上仁宗英宗徽号一首·入门升殿用《显安》。
作者：郊庙朝会歌辞
朝代：宋
体裁：四言诗

于穆仁祖，宠绥万方。执竞英考，迄用成康。图徽宝册，有烈其光。庶几亿载，与天无疆。
上册宝十三首 其一 迎神用《歆安》。
作者：郊庙朝会歌辞
朝代：宋
体裁：四言诗

笾豆大房，牺尊将将。馨香既登，明灵迪尝。其乐伊何，吹笙鼓簧。灵来燕娭，降福无疆。
上册宝十三首 其三 迎神用《歆安》。
作者：郊庙朝会歌辞
朝代：宋
体裁：四言诗

雍雍在宫，翼翼在庭。显相休嘉，肃雍和鸣。神嗜饮食，明德惟馨。绥我思成，式燕以宁。
上册宝十三首 其二 迎神用《歆安》。
作者：郊庙朝会歌辞
朝代：宋
体裁：四言诗

吉蠲惟时，礼仪既备。奉璋峨峨，群公在位。神之格思，永锡尔类。展彼令德，于焉来暨。
上册宝十三首 其四 迎神用《歆安》。
作者：郊庙朝会歌辞
朝代：宋
体裁：四言诗

牺牲既成，笾豆有楚。摐金击石，式歌且舞。追怀懿德，令闻令仪。灵兮来格，是享是宜。
上册宝十三首·亚、终献用《和安》。
作者：郊庙朝会歌辞
朝代：宋
体裁：四言诗

望高六宫，位应四星。辅佐君子，警戒相成。袆衣褒崇，琛册追荣。于以奠之，有椒其馨。
上册宝十三首·册宝入门用《隆安》。
作者：郊庙朝会歌辞
朝代：宋
体裁：四言诗

威仪皇止，庶尹在庭。爰举徽章，遹观厥成。勒崇扬休，写之琼瑛。迄于万祀，发闻惟馨。
上册宝十三首·册宝升殿用《崇安》。
作者：郊庙朝会歌辞
朝代：宋
体裁：四言诗

有犹有言，顺承天则。聿崇号名，再扬典册。朱英宝函，左右翼翼。千秋万岁，保兹无极。
上册宝十三首·升降用《熙安》。
作者：郊庙朝会歌辞
朝代：宋
体裁：四言诗

佩玉锵锵，其来雍雍。陟降孔时，步武有容。恪兹祀事，神罔时恫。绥我邦家，福禄来崇。
上册宝十三首·升降用《熙安》。
作者：郊庙朝会歌辞
朝代：宋

佩玉锵锵，其来雝雝。
陟降孔时，步武有容。
恪兹祀事，神罔时恫。
绥我邦家，福禄来崇。
上册宝十三首·彻豆用《成安》。
作者：郊庙朝会歌辞
朝代：宋

濯濯其英，殖殖其庭。
有来羣工，赉我思成。
嘉肴既将，旨酒既清。
雍彻不迟，福禄来宁。
上册宝十三首·彻豆用《成安》。
作者：郊庙朝会歌辞
朝代：宋
体裁：四言诗

濯濯其英，殖殖其庭。有来群工，赉我思成。嘉肴既将，旨酒既清。雍彻不迟，福禄来宁。
上册宝十三首·罍洗用《嘉安》。
作者：郊庙朝会歌辞
朝代：宋
体裁：四言诗

嘉肴旨酒，洁粢丰盛。既盥而往，以我齐明。有孚颙若，黍稷非馨。神之格思，享于克诚。
上册宝十三首·迎神用《歆安》。
作者：郊庙朝会歌辞
朝代：宋

笾豆大房，牺尊将将。馨香既登，明灵迪尝。其乐伊何，吹笙鼓簧。灵来燕娭，降福无疆。吉蠲惟时，礼仪既备。奉璋峨峨，群公在位。神之格思，永锡尔类。展彼令德，于焉来暨。雍雍在宫，翼翼在庭。显相休嘉，肃雍和鸣。神嗜饮食，明德惟馨。绥我思成，式燕以宁。牺牲既成，笾豆有楚。摐金击石，式歌且舞。追怀懿德，令闻令仪。灵兮来格，是享是宜。
上册宝十三首·退文舞、进武舞用《昭安》。
作者：郊庙朝会歌辞
朝代：宋
体裁：四言诗

籥翟既陈，干戚斯扬。进旅退旅，一弛一张。其仪不忒，容服有光。以宴以娭，德音不忘。
上册宝十三首·送神用《歆安》。
作者：郊庙朝会歌辞
朝代：宋
体裁：四言诗

礼仪既备，神保聿归。洋洋在上，不可度思。神之来兮，肸蚃之随。神之去兮，休嘉是贻。
上册宝十三首·送神用《歆安》。
作者：郊庙朝会歌辞
朝代：宋

礼仪既备，神保聿归。
洋洋在上，不可度思。
神之来兮，肸蠁之随。
神之去兮，休嘉是贻。
上册宝十三首·酌献用《明安》。
作者：郊庙朝会歌辞
朝代：宋
体裁：四言诗

旨酒嘉栗，有飶其香。衎我淑灵，歆此令芳。德贻彤管，号正椒房。神具醉止，降福穰穰。
上明达皇后册宝五首 其三 退文舞、进武舞用《昭安》。
作者：郊庙朝会歌辞
朝代：宋
体裁：四言诗

秉翟竣事，万舞摐金。总干挥戚，节以鼓音。礼容有炜，肸蚃来歆。淑灵是听，雅奏愔愔。
上明达皇后册宝五首·彻豆用《成安》。
作者：郊庙朝会歌辞
朝代：宋
体裁：四言诗

登献罔愆，俎豆斯彻。神具醉止，礼终乐阕。御事既退，珊珊佩玦。介我繁祉，歆此蠲洁。
上明达皇后册宝五首·迎神用《歆安》。
作者：郊庙朝会歌辞
朝代：宋
体裁：四言诗

恭俭宜家，柔顺承天。德昭彤管，忧在进贤。宝册袆翟，追荣寿原。四时祼享，何千万年。
上明达皇后册宝五首·迎神用《歆安》。
作者：郊庙朝会歌辞
朝代：宋

恭俭宜家，柔顺承天。德昭彤管，忧在进贤。宝册袆翟，追荣寿原。四时祼享，何千万年。清宫有严，广乐在庭。钟鼓筦磬，九变既成。缩茅以献，洁秬惟馨。灵游可想，来燕来宁。秉翟竣事，万舞摐金。总干挥戚，节以鼓音。礼容有炜，肸蚃来歆。淑灵是听，雅奏愔愔。登献罔愆，俎豆斯彻。神具醉止，礼终乐阕。御事既退，珊珊佩玦。介我繁祉，歆此蠲洁。备成熙事，虚徐翠楹。神保聿归，云车夙征。鉴我休德，神交惚恍。留祉降祥，千秋是享。
上明达皇后册宝五首·退文舞、进武舞用《昭安》。
作者：郊庙朝会歌辞
朝代：宋

秉翟竣事，万舞摐金。
总干挥戚，节以鼓音。
礼容有炜，肸蠁来歆。
淑灵是听，雅奏愔愔。
上明达皇后册宝五首·送神用《歆安》。
作者：郊庙朝会歌辞
朝代：宋
体裁：四言诗

备成熙事，虚徐翠楹。神保聿归，云车夙征。鉴我休德，神交惚恍。留祉降祥，千秋是享。
上明达皇后册宝五首·酌献用《明安》。
作者：郊庙朝会歌辞
朝代：宋
体裁：四言诗

清宫有严，广乐在庭。钟鼓筦磬，九变既成。缩茅以献，洁秬惟馨。灵游可想，来燕来宁。
上英宗尊号一首·入门用《正安》。
作者：郊庙朝会歌辞
朝代：宋

在宋五世，天子神明。
羣公奉册，乃扬鸿名。
金书煌煌，遹昭厥成。
思皇多祜，与天同声。
上英宗尊号一首·入门用《正安》。
作者：郊庙朝会歌辞
朝代：宋
体裁：四言诗

在宋五世，天子神明。群公奉册，乃扬鸿名。金书煌煌，遹昭厥成。思皇多祜，与天同声。
上钦成皇后册宝六首 其一 入门、升殿用《显安》。
作者：郊庙朝会歌辞
朝代：宋
体裁：四言诗

上帝锡羡，寔生婉淑。辅佐神皇，宠膺天禄。诞育泰陵，劬劳顾复。于昭徽音，久而弥郁。
上钦成皇后册宝六首·亚、终献用《和安》。
作者：郊庙朝会歌辞
朝代：宋
体裁：四言诗

酌彼玉瓒，有椒其馨。鬷假无言，雍容在庭。生莫与崇，于赫厥声。祀事孔明，神格是听。
上钦成皇后册宝六首·入门、升殿用《显安》。
作者：郊庙朝会歌辞
朝代：宋

上帝锡羡，寔生婉淑。辅佐神皇，宠膺天禄。诞育泰陵，劬劳顾复。于昭徽音，久而弥郁。于显惟德，徽柔懿明。嫔于初载，有闻惟馨。肆我鼓钟，万舞在庭。神保是格，来止来宁。有炜柔仪，率履不越。惠于初终，既明且达。我将我享，相盥乃登。胡臭亶时，攸介攸宁。苾苾其芳，殽核维旅。陟降孔时，有秩斯所。雍容内化，维神之明。明则不渝，绥我思成。天维显思，有相于内。右贤去邪，夙夜儆戒。猗欤追册，重翟袆衣。既右享之，百世是仪。酌彼玉瓒，有椒其馨。鬷假无言，雍容在庭。生莫与崇，于赫厥声。祀事孔明，神格是听。
上钦成皇后册宝六首·入门、升殿用《显安》。
作者：郊庙朝会歌辞
朝代：宋

上帝锡羡，寔生婉淑。
辅佐神皇，宠膺天禄。
诞育泰陵，劬劳顾復。
于昭徽音，久而弥郁。
上钦成皇后册宝六首·升降用《熙安》。
作者：郊庙朝会歌辞
朝代：宋
体裁：四言诗

苾苾其芳，殽核维旅。陟降孔时，有秩斯所。雍容内化，维神之明。明则不渝，绥我思成。
上钦成皇后册宝六首·盥洗用《嘉安》。
作者：郊庙朝会歌辞
朝代：宋
体裁：四言诗

有炜柔仪，率履不越。惠于初终，既明且达。我将我享，相盥乃登。胡臭亶时，攸介攸宁。
上钦成皇后册宝六首·迎神用《歆安》。
作者：郊庙朝会歌辞
朝代：宋
体裁：四言诗

于显惟德，徽柔懿明。嫔于初载，有闻惟馨。肆我鼓钟，万舞在庭。神保是格，来止来宁。
上钦成皇后册宝六首·酌献用《明安》。
作者：郊庙朝会歌辞
朝代：宋
体裁：四言诗

天维显思，有相于内。右贤去邪，夙夜儆戒。猗欤追册，重翟袆衣。既右享之，百世是仪。
乾兴御楼二首 其二 降坐用《隆安》。
作者：郊庙朝会歌辞
朝代：宋
体裁：四言诗

皇衢赫敞，黼坐穹崇。华缨在列，严令发中。王制钜丽，宝瑞丰融。均禧绵宇，万寿无穷。
乾兴御楼二首·升坐用《隆安》。
作者：郊庙朝会歌辞
朝代：宋

夹钟纪月，初吉在辰。眚灾流庆，布德推仁。采章震耀，典礼具陈。茂昭丕贶，永庇斯民。皇衢赫敞，黼坐穹崇。华缨在列，严令发中。王制钜丽，宝瑞丰融。均禧绵宇，万寿无穷。
乾德以后祀感生帝十首·亚、终献用《文安》。
作者：郊庙朝会歌辞
朝代：宋
体裁：四言诗

大君有命，祀典咸脩。荐献式叙，淑慎优柔。
乾德以后祀感生帝十首·送神用《普安》。
作者：郊庙朝会歌辞
朝代：宋
体裁：四言诗

既临下土，复归于天。神之报贶，受福无边。
乾德以后祀感生帝十首·降神用《大安》。
作者：郊庙朝会歌辞
朝代：宋
体裁：四言诗

和均玉管，政协璿衡。四序资始，万物含生。皇猷允洽，至德惟明。为民祈福，克致精诚。
乾德以后祀感生帝十首·饮福用《广安》。
作者：郊庙朝会歌辞
朝代：宋
体裁：四言诗

三阳戒律，万汇腾精。既苏昆虫，毕达勾萌。具陈牺象，式荐诚明。锡以蕃祉，永保咸平。
乾道七年册皇太子四首
作者：郊庙朝会歌辞
朝代：宋

建储以贤，辟宫于东。典册既备，筮占既从。济济卿士，锵锵鼓钟。天子戾止，盛哉礼容。雕珉瑳瑳，篆金煌煌。对扬于庭，是承是将。星重其晖，日重其光。观瞻以怿，国有元良。渊中象德，玉裕凝姿。进退周旋，有肃其仪。既定国本，益隆庆基。燕及两宫，福禄如茨。储副豫定，器之公兮。册授孔时，礼之隆兮。天步迟迟，旋九重兮。寿祉万年，德无穷兮。
乾道七年册皇太子四首·其一
作者：郊庙朝会歌辞
朝代：宋

建储以贤，辟宫于东。典册既备，筮占既从。济济卿士，锵锵鼓钟。天子戾止，盛哉礼容。
乾道七年册皇太子四首·其二
作者：郊庙朝会歌辞
朝代：宋

雕珉瑳瑳，篆金煌煌。对扬于庭，是承是将。星重其晖，日重其光。观瞻以怿，国有元良。
乾道七年恭上太上皇帝太上皇后尊号十一首 其七 太傅奉太上皇帝册宝升殿用《圣安》。
作者：郊庙朝会歌辞
朝代：宋
体裁：四言诗

大哉尧乎，南向垂裳。君哉舜也，拜而奉觞。缫藉光华，鼓钟铿锵。三事稽首，宋德无疆。
乾道七年恭上太上皇帝太上皇后尊号十一首 其九 皇帝从太上皇后册宝诣宫中用《正安》
作者：郊庙朝会歌辞
朝代：宋
体裁：四言诗

维册伊何，镂玉垂鸿。维宝伊何，范金钮龙。翊以�御，间以笙镛。谁敢不恭，天子寔从。
乾道七年恭上太上皇帝太上皇后尊号十一首 其二 中书令、侍中奉册宝诣殿下用《正安》。
作者：郊庙朝会歌辞
朝代：宋
体裁：四言诗

宗郊斯成，交举典册。汝辅汝弼，威仪是力。陈于广庭，迨此上日。巍巍煌煌，乌睹在昔。
乾道七年恭上太上皇帝太上皇后尊号十一首 其八 太傅奉太上皇后册宝升殿用《圣安》。
作者：郊庙朝会歌辞
朝代：宋
体裁：四言诗

乾元资始，坤元资生。允也圣德，同实异名。春王三朝，典册并行。咨尔上公，相仪以登。
乾道元年册皇太子四首
作者：郊庙朝会歌辞
朝代：宋

宋受天命，圣绪无疆。惟怀永图，乃登元良。涓选休辰，册书是将。黼坐天临，穆穆皇皇。于维皇储，玉润金声。体震之荐，重离之明。册宝具举，环佩锵鸣。守器承祧，惟邦之荣。乐备既奏，和声冲融。玉简金书，翔鸾戏鸿。下拜登受，旋于青宫。仪辰作贰，垂休无穷。我礼备成，我驾言旋。降坐而跸，奏鼓渊渊。国本既定，保佑自天。克昌厥后，何千万年。
乾道元年册皇太子四首·其二
作者：郊庙朝会歌辞
朝代：宋

于维皇储，玉润金声。体震之荐，重离之明。册宝具举，环佩锵鸣。守器承祧，惟邦之荣。
乾道别庙乐歌三首 其三 懿节皇后室酌献用《歆安》。
作者：郊庙朝会歌辞
朝代：宋
体裁：四言诗

丕显文母，厚德维坤。仙驭虽邈，徽音固存。瑟彼玉瓒，酌此郁尊。简简穰穰，裕我后昆。
乾道别庙乐歌三首·诣庙用《乾安》。
作者：郊庙朝会歌辞
朝代：宋

涓选休辰，于秋之杪。既齐既戒，爰假祖庙。有侐仪坤，旧章是效。享祀奚为，天子纯孝。宗祀九筵，先荐閟宫。陟自东阶，煌煌衮龙。于穆圣善，监兹礼容。是享是宜，介福无穷。丕显文母，厚德维坤。仙驭虽邈，徽音固存。瑟彼玉瓒，酌此郁尊。简简穰穰，裕我后昆。
五方帝·其一
作者：郊庙朝会歌辞
朝代：宋
体裁：四言诗

帝宅震方，在德惟木。宣仁赋和，大生□育。祀法有虔，皇情允肃。神之格思，报以介福。
五方帝·其一一
作者：郊庙朝会歌辞
朝代：宋

于赫路寝，肆筵有序。
粤若西颢，其神执矩。
以荐币玉，式陈簠簋。
神其格思，受天之佑。
五方帝·其七
作者：郊庙朝会歌辞
朝代：宋

盛德居厚，含章有融。
惟思惟信，曰黄曰中。
礼诚荐达，福佑嘉通。
永延永阜，九谷咸丰。
五方帝·其七
作者：郊庙朝会歌辞
朝代：宋

盛德居厚，含章有融。惟思惟信，曰黄曰中。礼诚荐达，福祐嘉通。永延永阜，九谷咸丰。
五方帝·其三
作者：郊庙朝会歌辞
朝代：宋
体裁：四言诗

惟帝乘离，恢台其德。平秩南讹，百嘉允殖。感精启运，祖我炎历。璋币迎郊，□□翼翼。
五方帝·其九
作者：郊庙朝会歌辞
朝代：宋

玉琯均和，金风候气。神其格思，丰粢洁币。九谷顺成，群物茂遂。降福无疆，德泽光被。
五方帝·其九
作者：郊庙朝会歌辞
朝代：宋

玉管均和，金风候气。
神其格思，丰粢洁币。
九谷顺成，群物茂遂。
降福无疆，德泽光被。
五方帝·其二
作者：郊庙朝会歌辞
朝代：宋
体裁：四言诗

太微灵德，若首五精。本仁与益，降气施生。纯牲有硕，旨酒斯清。锡兹寿嘏，既寿洽平。
五方帝·其五
作者：郊庙朝会歌辞
朝代：宋
体裁：四言诗

圣考能飨，宗祀熙成。骏烈惟帝，于皇执衡。茂育元运，降祚丕平。载清斯酌，庸罄精诚。
五方帝·其八
作者：郊庙朝会歌辞
朝代：宋
体裁：四言诗

帝乘中央，沉载函蒙。经纬四方，物性滋丰。金石之荐，象德以宫。神锡嘉虞，介祉无穷。
五方帝·其六
作者：郊庙朝会歌辞
朝代：宋
体裁：四言诗

四序均气，五色奠方。元标枢纽，位正中央。至诚馨洁，率土年康。神兮降止，鼎祚绵长。
五方帝·其十
作者：郊庙朝会歌辞
朝代：宋
体裁：四言诗

白炜方肃，合宫孔硕。琥以象象，神惟飨德。升配有序，虔恭无斁。降福穰穰，永安邦国。
五方帝·其十一
作者：郊庙朝会歌辞
朝代：宋

于赫路寝，肆筵有序。粤若西颢，其神执矩。以荐币玉，式陈簠簋。神其格思，受天之祐。
五方帝·其十二
作者：郊庙朝会歌辞
朝代：宋
体裁：四言诗

水官修职，星昴居方。执权含宝，万物伏藏。大明昌祚，临下皇皇。曰寒时若，神降之康。
五方帝·其十五
作者：郊庙朝会歌辞
朝代：宋
体裁：四言诗

礼经之重，祀典惟明。命官摄事，陟降以诚。既升庶品，亦奉二精。锡兹福祉，迄用丕平。
五方帝·其十四
作者：郊庙朝会歌辞
朝代：宋
体裁：四言诗

太宇清明，宣以方色。沛哉灵游，昭示幽则。崇配尊亲，惟兹孝德。神熙蕃丕，涵育四极。
五方帝·其四
作者：郊庙朝会歌辞
朝代：宋
体裁：四言诗

惟帝乘离，司厥生殖。感所自兴，据我炎德。既度斯筵，乃馨斯稷。对越居歆，介祉无极。
五龙六首·亚、终献用《嘉安》。
作者：郊庙朝会歌辞
朝代：宋
体裁：四言诗

明明天子，礼文咸秩。矧神之功，横被九域。云施称民，物产滋殖。嘉承惠和，罔有终极。
五龙六首·升降用《雅安》。
作者：郊庙朝会歌辞
朝代：宋
体裁：四言诗

灵之至兮，逸驾腾骧。嘘云吸气，承祀日光。展诗鸣律，肃庄琳琅。何以膺神，贶惠无疆。
五龙六首·奠币用《文安》。
作者：郊庙朝会歌辞
朝代：宋
体裁：四言诗

维灵德兮，变化不常。沛天泽兮，周流八荒。奠嘉币兮，肃雍不忘。永佑民兮，锡以丰穰。
五龙六首·迎神用《禧安》。
作者：郊庙朝会歌辞
朝代：宋
体裁：四言诗

灵之智兮，跃汉潜幽。欲豢扰兮，无董与刘。陈金石兮，佐侑牢羞。庶燕享兮，泽应民求。
五龙六首·迎神用《禧安》。
作者：郊庙朝会歌辞
朝代：宋

灵之智兮，跃汉潜幽。欲豢扰兮，无董与刘。陈金石兮，佐侑牢羞。庶燕享兮，泽应民求。灵之至兮，逸驾腾骧。嘘云吸气，承祀日光。展诗鸣律，肃庄琳琅。何以膺神，贶惠无疆。维灵德兮，变化不常。沛天泽兮，周流八荒。奠嘉币兮，肃雍不忘。永佑民兮，锡以丰穰。练吉日兮，进神之堂。牲既陈兮，粢盛既香。奠桂酒兮，容与嘉觞。灵安留兮，锡我福祥。明明天子，礼文咸秩。矧神之功，横被九域。云施称民，物产滋殖。嘉承惠和，罔有终极。灵之来下，以雨先驱。灵之旋驭，五云结车。操环应夏，发匣瑞虞。真人在御，来献珍符。
五龙六首·送神用《登安》。
作者：郊庙朝会歌辞
朝代：宋
体裁：四言诗

灵之来下，以雨先驱。灵之旋驭，五云结车。操环应夏，发匣瑞虞。真人在御，来献珍符。
五龙六首·酌献用《恺安》。
作者：郊庙朝会歌辞
朝代：宋
体裁：四言诗

练吉日兮，进神之堂。牲既陈兮，粢盛既香。奠桂酒兮，容与嘉觞。灵安留兮，锡我福祥。
亲耕藉田七首 其三 升坛。
作者：郊庙朝会歌辞
朝代：宋
体裁：四言诗

方坛屹立，陛级而登。玉色下照，临观耦耕。万目咸睹，如日之升。成规成矩，百禄是膺。
亲耕藉田七首 其二 亲耕。
作者：郊庙朝会歌辞
朝代：宋
体裁：四言诗

元辰既择，礼备乐成。洪縻在手，祗饰专精。三推一垡，端冕朱纮。靡辞染屦，以示黎氓。
亲耕藉田七首 其五 群官耕藉。
作者：郊庙朝会歌辞
朝代：宋
体裁：四言诗

畟畟良耜，我田既臧。土膏其动，春日载阳。执事有恪，于此中邦。农夫之庆，栖亩馀粮。
亲耕藉田七首 其四 公卿耕藉。
作者：郊庙朝会歌辞
朝代：宋
体裁：四言诗

群公显相，奉事斋庄。率时农夫，举耜载扬。播厥百谷，以佑我皇。多黍多稌，丕应农祥。
亲耕藉田七首·亲耕。
作者：郊庙朝会歌辞
朝代：宋

元辰既择，礼备乐成。
洪縻在手，祗饰专精。
三推一墢，端冕朱纮。
靡辞染屦，以示黎甿。
亲耕藉田七首·公卿耕藉。
作者：郊庙朝会歌辞
朝代：宋

羣公显相，奉事斋庄。
率时农夫，举耜载扬。
播厥百谷，以佑我皇。
多黍多稌，丕应农祥。
亲耕藉田七首·升坛。
作者：郊庙朝会歌辞
朝代：宋

方坛屹立，陛级而登。
玉色下照，临观耦耕。
万目咸皋，如日之升。
成规成矩，百禄是膺。
亲耕藉田七首·归大次。
作者：郊庙朝会歌辞
朝代：宋
体裁：四言诗

教民稼穑，不令而行。进退有度，琚瑀锵鸣。言还熉幄，礼则告成。帝命率育，明德惟馨。
亲耕藉田七首·皇帝出大次用《乾安》。
作者：郊庙朝会歌辞
朝代：宋

勤劳稼穑，必躬必亲。为藉千亩，以教导民。帝出乎震，时惟上春。天颜咫尺，望之如云。元辰既择，礼备乐成。洪縻在手，祗饰专精。三推一垡，端冕朱纮。靡辞染屦，以示黎氓。方坛屹立，陛级而登。玉色下照，临观耦耕。万目咸睹，如日之升。成规成矩，百禄是膺。群公显相，奉事斋庄。率时农夫，举耜载扬。播厥百谷，以佑我皇。多黍多稌，丕应农祥。畟畟良耜，我田既臧。土膏其动，春日载阳。执事有恪，于此中邦。农夫之庆，栖亩馀粮。肇新帝藉，率我农人。三推终亩，祗事咸均。陟降孔时，粲然有文。受天之祜，多稼如云。教民稼穑，不令而行。进退有度，琚瑀锵鸣。言还熉幄，礼则告成。帝命率育，明德惟馨。
亲耕藉田七首·皇帝出大次用《干安》。
作者：郊庙朝会歌辞
朝代：宋
体裁：四言诗

勤劳稼穑，必躬必亲。为藉千亩，以教导民。帝出乎震，时惟上春。天颜咫尺，望之如云。
亲耕藉田七首·群官耕藉。
作者：郊庙朝会歌辞
朝代：宋

畟畟良耜，我田既臧。
土膏其动，春日载阳。
执事有恪，于此中邦。
农夫之庆，栖亩余粮。
亲耕藉田七首·降坛。
作者：郊庙朝会歌辞
朝代：宋
体裁：四言诗

肇新帝藉，率我农人。三推终亩，祗事咸均。陟降孔时，粲然有文。受天之祜，多稼如云。
元佑祀九宫贵神二首·送神用《景安》。
作者：郊庙朝会歌辞
朝代：宋

天之贵神，推移九宫。
厥位靡常，降康则同。
来集于坛，顾歆恪恭。
歌以送之，飈静旋穹。
元德皇后升祔一首·《显安之曲》。
作者：郊庙朝会歌辞
朝代：宋
体裁：四言诗

显矣皇妣，德侔柔祇。升祔太室，协礼之宜。耀彼宝册，列之尊彝。惟诚是厚，永佑庆基。
元祐祀九宫贵神二首 其一 降神用《景安》。六变。
作者：郊庙朝会歌辞
朝代：宋
体裁：四言诗

上天贵神，九宫设位。功德及物，乃秩明祀。望拜紫坛，赫然灵气。奠玉荐币，歆之无愧。
元祐祀九宫贵神二首 其二 送神用《景安》。
作者：郊庙朝会歌辞
朝代：宋
体裁：四言诗

天之贵神，推移九宫。厥位靡常，降康则同。来集于坛，顾歆恪恭。歌以送之，飙静旋穹。
元祐祀九宫贵神二首·降神用《景安》。六变。
作者：郊庙朝会歌辞
朝代：宋

上天贵神，九宫设位。功德及物，乃秩明祀。望拜紫坛，赫然灵气。奠玉荐币，歆之无愧。天之贵神，推移九宫。厥位靡常，降康则同。来集于坛，顾歆恪恭。歌以送之，飙静旋穹。
元符亲享明堂十一首 其十 彻豆用《歆安》。
作者：郊庙朝会歌辞
朝代：宋
体裁：四言诗

穆穆在堂，肃肃在庭。于显辟公，来相思成。神既歆止，有闻无声。锡我休嘉，燕及群生。
元符亲享明堂十一首·上帝位奠玉币用《镇安》。
作者：郊庙朝会歌辞
朝代：宋
体裁：四言诗

圣能享帝，孝克事亲。于皇宗祀，盛节此陈。何以荐虔，二精有炜。何以致祥，上天鉴止。
元符亲享明堂十一首·上帝位酌献用《庆安》。
作者：郊庙朝会歌辞
朝代：宋
体裁：四言诗

惟礼不渎，所以严亲。惟孝不匮，所以教民。陟配文考，享于大神。重禧累福，祚裔无垠。
元符亲享明堂十一首·亚献用《穆安》。
作者：郊庙朝会歌辞
朝代：宋
体裁：四言诗

于昭盛礼，严父配天。尽物尽诚，莫匪吉蠲。重觞既荐，九奏相宣。神介景福，亿万斯年。
元符亲享明堂十一首·奉俎用《禧安》。
作者：郊庙朝会歌辞
朝代：宋
体裁：四言诗

奕奕明堂，天子即事。奠我圣考，配于上帝。凡百有职，畴敢不祗。俎洁牲肥，其登有仪。
元符亲享明堂十一首·归大次用《憩安》。
作者：郊庙朝会歌辞
朝代：宋
体裁：四言诗

有奕明堂，万方时会。宗子圣考，作帝之配。乐酌虞典，礼从周志。釐事既成，于皇来暨。